ai4bharat/Pralekha huggingface dataset:
ਖਾਣ ਮੰਤਰਾਲਾ
36ਵੀਂ ਇੰਟਰਨੈਸ਼ਨਲ ਜੀਓਲੋਜੀਕਲ ਕਾਂਗਰਸ ਨਵੀਂ ਦਿੱਲੀ ਵਿੱਚ ਆਯੋਜਿਤ ਕੀਤੀ ਜਾਵੇਗੀ
ਗਲੋਬਲ ਤੌਰ ‘ਤੇ ਉੱਘੇ ਭੂ-ਵਿਗਿਆਨੀ ਤਿੰਨ ਦਿਨਾਂ ਕਾਂਗਰਸ ਵਿੱਚ ਹਿੱਸਾ ਲੈਣਗੇ
“ਭੂਵਿਗਿਆਨ : ਇੱਕ ਟਿਕਾਊ ਭਵਿੱਖ ਦੇ ਲਈ ਮੂਲਭੂਤ ਵਿਗਿਆਨ ” ਵਿਸ਼ਾ ਵਸਤੂ ‘ਤੇ 36ਵੀਂ ਇੰਟਰਨੈਸ਼ਨਲ ਜੀਓਲੋਜੀਕਲ ਕਾਂਗਰਸ  20-22 ਮਾਰਚ, 2022 ਨੂੰ ਇੱਕ ਵਰਚੁਅਲ ਪਲੈਟਫਾਰਮ ‘ਤੇ ਆਯੋਜਿਤ ਕੀਤੀ ਜਾਵੇਗੀ।
36ਵੀਂ ਆਈਜੀਸੀ ਖਾਨ ਮੰਤਰਾਲੇ, ਪ੍ਰਿਥਵੀ ਵਿਗਿਆਨ ਮੰਤਰਾਲੇ, ਇੰਡੀਅਨ ਨੈਸ਼ਨਲ ਸਾਇੰਸ ਅਕੈਡਮੀ ਅਤੇ ਦ ਸਾਇੰਸ ਅਕੈਡਮੀਜ਼ ਆਵ੍ ਬੰਗਲਾਦੇਸ਼, ਨੇਪਾਲ ਐਂਡ ਸ੍ਰੀ ਲੰਕਾ ਦਾ ਇੱਕ ਸੰਯੁਕਤ ਪ੍ਰਯਤਨ ਹੈ। ਭੂਵਿਗਿਆਨ ਦੇ ਓਲੰਪਿਕ ਕਹੇ ਜਾਣ ਵਾਲੀ ਆਈਜੀਸੀ ਦਾ ਆਯੋਜਨ ਆਈਜੀਸੀ ਦੇ ਸਾਇੰਟਿਫਿਕ ਸਪੋਂਸਰ, ਇੰਟਰਨੈਸ਼ਨਲ ਯੂਨੀਅਨ ਆਵ੍ ਜੀਓਲੋਜੀਕਲ ਕਾਂਗਰਸ  ਦੀ ਸਰਪ੍ਰਸਤੀ ਵਿੱਚ ਚਾਰ ਵਰ੍ਹਿਆਂ ਵਿੱਚ ਇੱਕ ਬਾਰ ਕੀਤਾ ਜਾਂਦਾ ਹੈ। ਉਹ ਦੁਨੀਆ ਭਰ ਤੋਂ ਲਗਭਗ 5000-7000 ਤੱਕ ਸ਼ਿਸ਼ਟਮੰਡਲਾਂ ਦੇ ਪ੍ਰਤਿਨਿਧੀਆਂ ਦੀ ਸਹਿਭਾਗਿਤਾ ਆਕਰਸ਼ਿਤ ਕਰਦੇ ਹਨ।
ਇਹ ਆਯੋਜਨ ਭੂਵਿਗਿਆਨ ਤੇ ਵਿਵਸਾਇਕ ਨੈਟਵਰਕਿੰਗ ਦੇ ਖੇਤਰ ਵਿੱਚ ਗਿਆਨ ਅਤੇ ਅਨੁਭਵ ਸਾਂਝਾ ਕਰਨ ਦਾ ਇੱਕ ਅਨੋਖਾ ਮੰਚ ਉਪਲਬਧ ਕਰਾਵੇਗਾ। ਇਹ ਮਾਈਨਿੰਗ, ਖਣਿਜ ਖੋਜ ਅਤੇ ਜਲ ਦੇ ਪ੍ਰਬੰਧਨ, ਖਣਿਜ ਸਰੋਤ ਸੰਸਾਧਨ ਅਤੇ ਵਾਤਾਵਰਣ ਵਿੱਚ ਨਵੀਨਤਮ ਟੈਕਨੋਲੋਜੀਆਂ ‘ਤੇ ਵਿਵਹਾਰਿਕ ਜਾਣਕਾਰੀ ਪ੍ਰਦਾਨ ਕਰੇਗਾ। ਇਹ ਅਕਾਦਮਿਕ ਉਤਪਾਦਨ ਵਿੱਚ ਵਾਧੇ ਵਿੱਚ ਵੀ ਸਹਾਇਕ ਹੋਵੇਗਾ ਅਤੇ ਵਿਭਿੰਨ ਭੂਵਿਗਿਆਨਕ ਵਿਸ਼ਿਆਂ ਵਿੱਚ ਸਮਰੱਥਾ ਨਿਰਮਾਣ ਦੇ ਲਈ ਅਵਸਰ ਪੈਦਾ ਕਰੇਗਾ।
ਇਸ ਕਾਂਗਰਸ ਦਾ ਉਦਘਾਟਨ ਕੇਂਦਰੀ ਕੋਇਲਾ, ਖਾਨ ਅਤੇ ਰੇਲ ਰਾਜ ਮੰਤਰੀ ਸ਼੍ਰੀ ਰਾਓਸਾਹੇਬ ਪਾਟਿਲ ਦਾਨਵੇ ਅਤੇ ਕੇਂਦਰੀ ਸੰਚਾਰ ਰਾਜ ਮੰਤਰੀ ਸ਼੍ਰੀ ਦੇਵੁਸਿੰਘ ਚੌਹਾਨ ਦੀ ਮੌਜੂਦਗੀ ਵਿੱਚ ਕੇਂਦਰੀ ਕੋਇਲਾ, ਖਾਨ ਅਤੇ ਸੰਸਦੀ ਕਾਰਜ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ ਅਤੇ ਕੇਂਦਰੀ ਵਿਗਿਆਨ ਅਤੇ ਟੈਕਨੋਲੋਜੀ ਰਾਜ ਮੰਤਰੀ  ਅਤੇ ਕੇਂਦਰੀ ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ , ਪ੍ਰਧਾਨ ਮੰਤਰੀ ਦਫਤਰ, ਪਰਸੋਨਲ, ਲੋਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪਰਮਾਣੂ ਉਰਜਾ ਅਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਦੁਆਰਾ ਕੀਤਾ ਜਾਣਾ ਨਿਰਧਾਰਿਤ ਹੈ।
ਅੱਜ ਸਾਰਾ ਵਿਸ਼ਵ ਇਸ ਦੇ ਟਿਕਾਊਪਣ ਨੂੰ ਲੈ ਕੇ ਚਿੰਤਾ ਵਿੱਚ ਹੈ। ਕਿਉਂਕਿ ਭੂਵਿਗਿਆਨ ਇਸ ਦਾ ਸਮਾਧਾਨ ਕਰਨ ਵਿੱਚ ਪ੍ਰਮੁੱਖ ਭੂਮਿਕਾ ਨਿਭਾ ਸਕਦਾ ਹੈ, 36ਵੀਂ ਆਈਜੀਸੀ ਦਾ ਵਿਸ਼ਾ ਵਸਤੂ “ਭੂਵਿਗਿਆਨ- ਇੱਕ ਟਿਕਾਊ ਭਵਿੱਖ ਦੇਲਈ ਮੂਲਭੂਤ ਵਿਗਿਆਨ” ਰੱਖਿਆ ਗਿਆ ਹੈ। ਵਿਗਿਆਨਿਕ ਪ੍ਰੋਗਰਾਮ ਪਤਿਬਿੰਬਿਤ ਕਰੇਗਾ ਕਿ ਕਿਸ ਪ੍ਰਕਾਰ ਭੂਵਿਗਿਆਨ ਜੀਵਨ ਦੇ ਵਿਭਿੰਨ ਪਹਿਲੂਆਂ ਨੂੰ ਛੁੰਦੇ ਹੋਏ ਇੱਕ ਟਿਕਾਊ ਭਵਿੱਖ ਦੇ ਨਾਲ ਆਂਤਰਿਕ ਰੂਪ ਨਾਲ ਜੁੜਿਆ ਹੋਇਆ ਹੈ। ਇਹ ਚਰਚਾਵਾਂ ਟਿਕਾਊ ਵਿਕਾਸ ਦੇ ਦ੍ਰਿਸ਼ਟੀਕੋਣ ਵਿੱਚ ਭੂਵਿਗਿਆਨਾਂ ਦੇ ਦਾਇਰੇ ਵਿੱਚ ਉਭਰਦੇ ਪ੍ਰਤਿਮਾਨਾਂ ‘ਤੇ ਫੋਕਸ ਕਰਦੇ ਹੋਏ ਉਨ੍ਹਾਂ ਵਿਭਿੰਨ ਅਵਧਾਰਣਾਵਾਂ ਦੇ ਜਟਿਲ ਪਰਸਪਰ ਸੰਪਰਕਾਂ ਨੂੰ ਵੀ ਰੇਖਾਂਕਿਤ ਕਰਨਗੀਆਂ ਜੋ ਪ੍ਰਿਥਵੀ ਦੀ ਪ੍ਰਕਿਰਿਆਵਾਂ ਅਤੇ ਜੀਵਮੰਡਲ ਦੇ ਨਾਲ ਉਨ੍ਹਾਂ ਦੇ ਸਹਿਜੀਵਨ ਨੂੰ ਕੰਟਰੋਲ ਕਰਦੀਆਂ ਹਨ।
ਭਾਰਤ ਨੇ ਆਪਣੇ ਖੇਤਰੀ ਸਾਂਝੀਦਾਰਾਂ ਦੀ ਲੀਡਰਸ਼ਿਪ ਕਰਦੇ ਹੋਏ 2012 ਵਿੱਚ ਬ੍ਰਿਸਬੇਨ ਵਿੱਚ ਆਯੋਜਿਤ 34ਵੀਂ ਆਈਜੀਸੀ ਵਿੱਚ ਵਰ੍ਹੇ 2020 ਵਿੱਚ ਭਾਰਤ ਵਿੱਚ 36ਵੀਂ ਆਈਜੀਸੀ ਦੀ ਮੇਜ਼ਬਾਨੀ ਕਰਨ ਦੇ ਲਈ ਬੋਲੀ ਲਗਾਈ ਸੀ। ਭਾਰਤ ਨੇ ਬੋਲੀ ਜਿੱਤੀ। ਵਰਤਮਾਨ ਕਾਂਗਰਸ ਮੂਲ ਤੌਰ ‘ਤੇ 2-8 ਮਾਰਚ, 2020 ਦੇ ਦੌਰਾਨ ਆਯੋਜਿਤ ਹੋਣ ਵਾਲੀ ਸੀ ਜਿਸ ਨੂੰ ਕੋਵਿਡ ਮਹਾਮਾਰੀ ਦੇ ਕਾਰਨ ਮੁਲਤਵੀ ਕਰ ਦਿੱਤਾ ਗਿਆ ਸੀ।
36ਵੀਂ ਇੰਟਰਨੈਸ਼ਨਲ ਜੀਓਲੋਜੀਕਲ ਕਾਂਗਰਸ ਇਸ ਅਵਸਰ ‘ਤੇ ਪਹਿਲੇ ਦਿਨ ਦੇ ਕਵਰ ਦੇ ਨਾਲ ਤਿੰਨ ਸਮਾਰਕ ਡਾਕ ਟਿਕਟ ਜਾਰੀ ਕਰੇਗੀ। 58 ਸਾਲ ਪਹਿਲਾਂ ਭਾਰਤ ਨੇ ਆਈਜੀਸੀ ਦੇ 22ਵੇਂ ਸੈਸ਼ਨ ਦੀ ਮੇਜ਼ਬਾਨੀ ਕੀਤੀ ਸੀ ਜੋ ਏਸ਼ੀਆ ਦੀ ਭੂਮੀ ‘ਤੇ ਆਯੋਜਿਤ ਹੋਣ ਵਾਲੀ ਪਹਿਲੀ ਆਈਜੀਸੀ ਸੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 20 ਫਰਵਰੀ ਨੂੰ ਨੀਤੀ ਆਯੋਗ ਦੀ 6ਵੀਂ ਗਵਰਨਿੰਗ ਕੌਂਸਲ ਮੀਟਿੰਗ ਦੀ ਪ੍ਰਧਾਨਗੀ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 20 ਫਰਵਰੀ, 2021 ਨੂੰ ਸਵੇਰੇ 10:30 ਵਜੇ ਵੀਡੀਓ ਕਾਨਫ਼ਰੰਸਿੰਗ ਦੇ ਜ਼ਰੀਏ ਨੀਤੀ ਆਯੋਗ ਦੀ 6ਵੀਂ ਗਵਰਨਿੰਗ ਕੌਂਸਲ ਮੀਟਿੰਗ ਦੀ ਪ੍ਰਧਾਨਗੀ ਕਰਨਗੇ। ਇਸ ਮੀਟਿੰਗ ਦੇ ਏਜੰਡੇ ਵਿੱਚ ਬੁਨਿਆਦੀ ਪੱਧਰ ਉੱਤੇ ਖੇਤੀਬਾੜੀ, ਬੁਨਿਆਦੀ ਢਾਂਚਾ, ਨਿਰਮਾਣ, ਮਾਨਵ ਸੰਸਾਧਨ ਵਿਕਾਸ, ਸੇਵਾ ਡਿਲਿਵਰੀ ਅਤੇ ਸਿਹਤ ਤੇ ਪੋਸ਼ਣ ਬਾਰੇ ਵਿਚਾਰ–ਵਟਾਂਦਰੇ ਕਰਨਾ ਸ਼ਾਮਲ ਹਨ।
ਗਵਰਨਿੰਗ ਕੌਂਸਲ; ਅੰਤਰ–ਖੇਤਰੀ, ਅੰਤਰ–ਵਿਭਾਗੀ ਤੇ ਕੇਂਦਰੀ ਮਸਲਿਆਂ ਬਾਰੇ ਵਿਚਾਰ–ਚਰਚਾ ਕਰਨ ਦਾ ਇੱਕ ਮੰਚ ਰਦਾਨ ਕਰਦੀ ਹੈ। ਇਸ ਵਿੱਚ ਪ੍ਰਧਾਨ ਮੰਤਰੀ, ਰਾਜਾਂ ਤੇ ਵਿਧਾਨ ਸਭਾਵਾਂ ਵਾਲੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਮੁੱਖ ਮੰਤਰੀ ਤੇ ਹੋਰ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਲੈਫ਼ਟੀਨੈਂਟ ਗਵਰਨਰਸ ਮੌਜੂਦ ਹਨ ਤੇ ਇਸ ਵਿੱਚ ਜੰਮੂ–ਕਸ਼ਮੀਰ ਦੀ ਕੇਂਦਰ ਸ਼ਾਸਿਤ ਵਜੋਂ ਸ਼ਮੂਲੀਅਤ ਤੋਂ ਇਲਾਵਾ ਪਹਿਲੀ ਵਾਰ ਲੱਦਾਖ ਦੀ ਸ਼ਮੂਲੀਅਤ ਹੋਵੇਗੀ। ਇਸ ਵਾਰ, ਪ੍ਰਸ਼ਾਸਕਾਂ ਦੀ ਅਗਵਾਈ ਹੇਠਲੇ ਹੋਰ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਸ਼ਾਮਲ ਹੋਣ ਵਾਸਤੇ ਸੱਦਿਆ ਗਿਆ ਹੈ। ਇਸ ਮੀਟਿੰਗ ਵਿੱਚ ਗਵਰਨਿੰਗ ਕੌਂਸਲ ਦੇ ਐਕਸ–ਆਫ਼ਿਸ਼ੀਓ ਮੈਂਬਰ, ਕੇਂਦਰੀ ਮੰਤਰੀ ਨੀਤੀ ਉਦਯੋਗ ਦੇ ਉਪ–ਚੇਅਰਮੈਨ, ਮੈਂਬਰ ਤੇ ਮੁੱਖ ਕਾਰਜਕਾਰੀ ਅਧਿਕਾਰੀ  ਅਤੇ ਭਾਰਤ ਸਰਕਾਰ ਤੇ ਹੋਰ ਸੀਨੀਅਰ ਅਧਿਕਾਰੀ ਵੀ ਹਿੱਸਾ ਲੈਣਗੇ।
ਵਿੱਤ ਮੰਤਰਾਲਾ
ਆਮਦਨ ਕਰ ਵਿਭਾਗ ਵੱਲੋਂ ਨਵਾਂ ਈ—ਫਾਈਲਿੰਗ ਪੋਰਟਲ ਲਾਂਚ — 01—06—2021 ਤੋਂ 06—06—2021 ਤੱਕ ਈ—ਫਾਈਲਿੰਗ ਸੇਵਾਵਾਂ ਉਪਲਬੱਧ ਨਹੀਂ ਹੋਣਗੀਆਂ
ਆਮਦਨ ਕਰ ਵਿਭਾਗ 07 ਜੂਨ 2021 ਨੂੰ ਆਪਣਾ ਨਵਾਂ ਈ—ਫਾਈਲਿੰਗ ਪੋਰਟਲ www.incometax.gov.in ਲਾਂਚ ਕਰਨ ਜਾ ਰਿਹਾ ਹੈ । ਨਵੇਂ ਈ—ਫਾਈਲਿੰਗ ਪੋਰਟਲ  ਦਾ ਮਕਸਦ ਕਰ ਦਾਤਾਵਾਂ ਨੂੰ ਸਹੂਲਤ ਅਤੇ ਆਧੁਨਿਕ ਨਿਰਵਿਘਨ ਤਜ਼ਰਬਾ ਦੇਣਾ ਹੈ l
1. ਨਵਾਂ ਕਰਦਾਤਾ ਦੋਸਤਾਨਾ ਪੋਰਟਲ ਇਨਕਮ ਟੈਕਸ ਰਿਟਰਨਸ ਦੀ ਫੌਰੀ ਪ੍ਰੋਸੈਸਿੰਗ ਨਾਲ ਏਕੀਕ੍ਰਿਤ ਹੋਣ ਕਰਕੇ ਕਰ ਦਾਤਾਵਾਂ ਨੂੰ ਜਲਦੀ ਰਿਫੰਡ ਜਾਰੀ ਕਰੇਗਾ ।
2. ਸਾਰੀ ਕਾਰਵਾਈ ਅਤੇ ਅਪਲੋਡ ਜਾਂ ਲੰਬਿਤ ਕਾਰਜ ਇੱਕੋ ਡੈਸ਼ਬੋਰਡ ਤੇ ਪ੍ਰਦਰਸਿ਼ਤ ਹੋਣਗੇ ਤਾਂ ਜੋ ਕਰ ਦਾਤਾ ਉਹਨਾਂ ਨੂੰ ਸਮਝ ਕੇ ਕਾਰਵਾਈ ਕਰ ਸਕੇ ।
3. ਮੁਫ਼ਤ ਆਈ ਟੀ ਆਰ ਤਿਆਰੀ ਸਾਫਟਵੇਅਰ ਆਨਲਾਈਨ ਉਪਲਬੱਧ ਹੋਵੇਗਾ ਅਤੇ ਆਫਲਾਈਨ ਆਈ ਟੀ ਆਰ ਦਾਖਲ ਕਰਨ , ਇਥੋਂ ਤੱਕ ਕਿ ਬਿਨਾਂ ਕਿਸੇ ਟੈਕਸ ਦੀ ਜਾਣਕਾਰੀ , ਪ੍ਰੀ—ਫਾਈਲਿੰਗ ਅਤੇ ਘੱਟੋ ਘੱਟ ਡਾਟਾ ਐਂਟਰੀ ਯਤਨ ਲਈ ਕਰ ਦਾਤਾਵਾਂ ਦੇ ਪ੍ਰਸ਼ਨਾਂ ਲਈ ਮਦਦ ਕਰੇਗਾ ।
4. ਕਰਦਾਤਾਵਾਂ ਦੇ ਫੌਰੀ ਜਵਾਬ ਲਈ ਕਰ ਦਾਤਾਵਾਂ ਨੂੰ ਨਵੇਂ ਕਾਲ ਸੈਂਟਰ ਦੀ ਸਹਾਇਤਾ ਮਿਲੇਗੀ , ਇਸ ਤੋਂ ਇਲਾਵਾ ਐੱਫ ਏ ਕਿਉਜ਼ , ਟਿਊਟੋਰੀਅਲਜ਼ , ਵੀਡੀਓਜ਼ ਅਤੇ ਚੈਟਬੋਟ / ਲਾਈਵ ਏਜੰਟ ਦੀ ਸਹੂਲਤ ਵੀ ਹੋਵੇਗੀ ।
5. ਡੈਸਕਟਾਪ ਤੇ ਸਾਰੇ ਮੁੱਖ ਪੋਰਟਲ ਕਾਰਜ ਮੋਬਾਇਲ ਐਪ ਤੇ ਉਪਲਬੱਧ ਹੋਣਗੇ । ਜਿਸ ਨੂੰ ਬਾਅਦ ਵਿੱਚ ਮੋਬਾਇਲ ਨੈੱਟਵਰਕ ਤੇ ਕਿਸੇ ਵੀ ਸਮੇਂ ਪਹੁੰਚ ਯੋਗ ਬਣਾਇਆ ਜਾਵੇਗਾ ।
6. ਨਵੀਂ ਆਨਲਾਈਨ ਟੈਕਸ ਅਦਾਇਗੀ ਨੂੰ ਨਵੇਂ ਪੋਰਟਲ ਤੇ ਬਹੁ ਪੱਖੀ ਨਵੇਂ ਅਦਾਇਗੀ ਆਪਸ਼ਨ ਯੋਗ ਨੈੱਟ ਬੈਕਿੰਗ , ਯੂ ਪੀ ਆਈ , ਕਰੈਡਿਟ ਕਾਰਡ ਅਤੇ ਆਰ ਟੀ ਜੀ ਐੱਸ / ਐੱਨ ਈ ਐੱਫ ਟੀ ਅਤੇ ਕਿਸੇ ਵੀ ਬੈਂਕ ਤੋਂ ਕਰਦਾਤਾ ਦੇ ਕਿਸੇ ਵੀ ਖਾਤੇ ਚੋਂ ਟੈਕਸਾਂ ਦੀ ਸੁਖਾਲੀ ਅਦਾਇਗੀ ਯੋਗ ਬਣਾਇਆ ਜਾਵੇਗਾ ।
ਇਸ ਲਾਂਚ ਦੀ ਤਿਆਰੀਆਂ ਲਈ ਅਤੇ ਤਬਦੀਲੀ ਗਤੀਵਿਧੀਆਂ ਲਈ ਵਿਭਾਗ ਦਾ ਮੌਜੂਦਾ ਪੋਰਟਲ www.incometaxindiaefiling.gov.in ਕਰ ਦਾਤਾਵਾਂ ਦੇ ਨਾਲ ਨਾਲ ਹੋਰ ਭਾਗੀਦਾਰਾਂ ਦੇ ਸੰਖੇਪ ਜਿਹੇ ਸਮੇਂ 6 ਦਿਨਾਂ ਯਾਨਿ ਕਿ 01 ਜੂਨ 2021 ਤੋਂ 06 ਜੂਨ 2021 ਤੱਕ ਉਪਲਬੱਧ ਨਹੀਂ ਹੋਵੇਗਾ ।
ਕਰਦਾਤਾਵਾਂ ਨੂੰ ਕਿਸੇ ਵੀ ਕਿਸਮ ਦੀ ਦਿੱਕਤ ਨੂੰ ਟਾਲ੍ਹਣ ਲਈ ਵਿਭਾਗ ਇਸ ਸਮੇਂ ਦੌਰਾਨ ਕੋਈ ਵੀ ਪਾਲਣਾ ਤਰੀਕਾ ਨਿਸ਼ਚਿਤ ਨਹੀਂ ਕਰੇਗਾ , ਹੋਰ ਕੇਸਾਂ ਦੀ ਸੁਣਵਾਈ ਅਤੇ ਪਾਲਣਾ ਸੰਬੰਧੀ ਨਿਰਦੇਸ਼ ਜਾਰੀ ਕੀਤੇ ਗਏ ਹਨ ਕਿ ਇਹਨਾਂ ਨੂੰ 10 ਜੂਨ 2021 ਤੋਂ ਬਾਅਦ ਸੁਣਿਆ ਜਾਵੇ ਤਾਂ ਜੋ ਕਰ ਦਾਤਾ ਨਵੀਂ ਪ੍ਰਣਾਲੀ ਤੇ ਕੰਮ ਕਰਨ ਯੋਗ ਹੋ ਸਕਣ । ਜੇਕਰ ਕੋਈ ਸੁਣਵਾਈ ਜਾਂ ਪਾਲਣਾ ਜਿਸ ਦੀ ਇਸ ਸਮੇਂ ਦੌਰਾਨ ਆਨਲਾਈਨ ਦਾਇਰ ਕਰਨ ਲਈ ਸਮਾਂ ਨਿਸ਼ਚਿਤ ਕੀਤਾ ਗਿਆ ਹੈ ,ਉਸ ਨੂੰ ਜਾਂ ਤਾਂ ਪਹਿਲਾਂ ਕਰ ਦਿੱਤਾ ਜਾਵੇਗਾ ਜਾਂ ਮੁਲਤਵੀ ਕਰ ਦਿੱਤਾ ਜਾਵੇਗਾ ਅਤੇ ਹੋਰ ਕੰਮ ਕਾਜ ਇਸ ਸਮੇਂ ਤੋਂ ਬਾਹਰ ਸੂਚੀਬੱਧ ਕੀਤਾ ਜਾਵੇਗਾ ।
ਵਿਭਾਗ ਨੇ ਬਾਹਰੀ ਸੰਸਥਾਵਾਂ ਜਿਹਨਾਂ ਵਿੱਚ ਬੈਂਕ , ਐੱਮ ਸੀ ਏ , ਜੀ ਐੱਸ ਟੀ ਐੱਨ , ਡੀ ਪੀ ਆਈ ਆਈ ਟੀ , ਸੀ ਬੀ ਆਈ ਸੀ , ਜੀ ਈ ਐੱਮ , ਡੀ ਜੀ ਐੱਫ ਟੀ ਜੋ ਪੈਨ ਪ੍ਰਮਾਣਿਕਤਾ ਦੀਆਂ ਸੇਵਾਵਾਂ ਵਰਤਦੇ ਹਨ , ਨੂੰ ਵੀ ਸੇਵਾਵਾਂ ਦੀ ਗੈਰ ਉਪਲਬੱਧੀ ਬਾਰੇ ਜਾਣੂ ਕਰਵਾਇਆ ਗਿਆ ਹੈ ਅਤੇ ਉਹਨਾਂ ਨੂੰ ਗ੍ਰਾਹਕਾਂ ਅਤੇ ਭਾਗੀਦਾਰਾਂ ਨੂੰ ਵੀ ਇਸ ਸੰਬੰਧ ਵਿੱਚ ਜਾਣੂ ਕਰਵਾਉਣ ਲਈ ਪ੍ਰਬੰਧਾਂ ਬਾਰੇ ਯਕੀਨੀ ਬਣਾਉਣ ਲਈ ਬੇਨਤੀ ਕੀਤੀ ਗਈ ਹੈ ਤਾਂ ਜੋ ਕਿਸੇ ਵੀ ਸੰਬੰਧਤ ਕਾਰਵਾਈ ਨੂੰ ਪੋਰਟਲ ਬੰਦ ਰਹਿਣ ਵਾਲੇ ਸਮੇਂ ਤੋਂ ਪਹਿਲਾਂ ਜਾਂ ਬਾਅਦ ਵਿੱਚ ਮੁਕੰਮਲ ਕੀਤਾ ਜਾ ਸਕੇ । ਕਰਦਾਤਾਵਾਂ ਨੂੰ ਵੀ ਇਸ ਗੈਰ ਉਪਲਬੱਧੀ ਵਾਲੇ ਸਮੇਂ ਦੌਰਾਨ ਕਿਸੇ ਵੀ ਮੁਸ਼ਕਿਲ ਨੂੰ ਟਾਲਣ ਲਈ 01 ਜੂਨ 2021 ਤੋਂ ਪਹਿਲਾਂ ਪਹਿਲਾਂ ਆਪਣੇ ਸਾਰੇ ਜ਼ਰੂਰੀ ਕੰਮ ਜਿਹਨਾਂ ਵਿੱਚ ਕੋਈ ਅਪਲੋਡ ਜਾਂ ਡਾਊਨਲੋਡ ਦਾਇਰ ਕਰਨਾ ਸ਼ਾਮਲ ਹੈ , ਨੂੰ ਮੁਕੰਮਲ ਕਰਨ ਲਈ ਉਤਸ਼ਾਹਿਤ ਕੀਤਾ ਗਿਆ ਹੈ ।
ਵਿਭਾਗ ਨੇ ਸਾਰੇ ਕਰਦਾਤਾਵਾਂ ਅਤੇ ਹੋਰ ਭਾਗੀਦਾਰਾਂ ਨੂੰ ਇਸ ਨਵੇਂ ਈ—ਫਾਈਲਿੰਗ ਪੋਰਟਲ ਤੇ ਤਬਦੀਲੀ ਅਤੇ ਉਸ ਤੋਂ ਬਾਅਦ ਸ਼ੁਰੂਆਤੀ ਸਮੇਂ ਦੌਰਾਨ ਜਦ ਉਹ ਨਵੀਂ ਪ੍ਰਣਾਲੀ ਬਾਰੇ ਆਪਣੇ ਆਪ ਨੂੰ ਜਾਣੂ ਕਰਵਾਉਣਗੇ , ਧੀਰਜ ਰੱਖਣ ਦੀ ਬੇਨਤੀ ਕੀਤੀ ਹੈ । ਇਹ ਸੀ ਬੀ ਡੀ ਟੀ ਦੀ ਕਰਦਾਤਾਵਾਂ ਅਤੇ ਹੋਰ ਭਾਗੀਦਾਰਾਂ ਨੂੰ ਸੁਖਾਲੀ ਪਾਲਣਾ ਮੁਹੱਈਆ ਕਰਨ ਲਈ ਇੱਕ ਹੋਰ ਪਹਿਲਕਦਮੀ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੈਰਾਲੰਪਿਕ ਖੇਡਾਂ ਵਿੱਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਨਿਸ਼ਾਨੇਬਾਜ਼ ਸਿੰਘਰਾਜ ਅਧਾਨਾ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਟੋਕੀਓ ਵਿੱਚ ਚਲ ਰਹੀਆਂ ਪੈਰਾਲੰਪਿਕ ਖੇਡਾਂ ਵਿੱਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਨਿਸ਼ਾਨੇਬਾਜ਼ ਸਿੰਘਰਾਜ ਅਧਾਨਾ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਸਿੰਘਰਾਜ ਅਧਾਨਾ ਨੇ ਇੱਕ ਵਾਰ ਫਿਰ ਆਪਣਾ ਉਤਕ੍ਰਿਸ਼ਟ ਪ੍ਰਦਰਸ਼ਨ ਕਰਕੇ ਦਿਖਾਇਆ! ਉਸ ਨੇ ਇੱਕ ਵਾਰ ਫਿਰ ਤੋਂ ਮਿਕਸਡ 50 ਮੀਟਰ ਪਿਸਟਲ ਐੱਸਐੱਚ1 ਮੁਕਾਬਲੇ ਵਿੱਚ ਜੇਤੂ ਹੋਣ ਦੇ ਨਾਲ ਇੱਕ ਹੋਰ ਮੈਡਲ ਆਪਣੇ ਨਾਮ ਕੀਤਾ। ਉਸ ਦੀ ਇਸ ਸ਼ਾਨਦਾਰ ਉਪਲਬਧੀ ਨਾਲ ਭਾਰਤ ਵਿੱਚ ਪ੍ਰਸੰਨਤਾ ਦੀ ਲਹਿਰ ਦੌੜ ਗਈ ਹੈ। ਉਸ ਨੂੰ ਵਧਾਈਆਂ। ਭਵਿੱਖ ਦੇ ਪ੍ਰਯਤਨਾਂ ਦੇ ਲਈ ਉਸ ਨੂੰ ਸ਼ੁਭਕਾਮਨਾਵਾਂ। #Paralympics #Praise4Para "
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਮਰੀਕੀ ਬੋਧੀ ਵਿਦਵਾਨ ਅਤੇ ਸਿੱਖਿਆ-ਸ਼ਾਸਤਰੀ,ਪ੍ਰੋ. ਰਾਬਰਟ ਥੁਰਮਨ ਦੇ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਅਮਰੀਕਾ ਦੇ ਨਿਊਯਾਰਕ ਵਿੱਚ ਅਮਰੀਕੀ ਬੋਧੀ ਵਿਦਵਾਨ, ਲੇਖਕ ਅਤੇ ਪਦਮ ਸ਼੍ਰੀ ਪੁਰਸਕਾਰ ਨਾਲ ਸਨਮਾਨਿਤ ਪ੍ਰੋਫੈਸਰ ਰਾਬਰਟ ਥੁਰਮਨ ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ, ਮੋਦੀ ਅਤੇ ਪ੍ਰੋਫੈਸਰ ਥੁਰਮਨ ਨੇ ਆਲਮੀ ਚੁਣੌਤੀਆਂ ਦਾ ਸਮਾਧਾਨ ਖੋਜਣ ਦੇ ਲਈ ਬੋਧੀ ਕਦਰਾਂ-ਕੀਮਤਾਂ ਦੇ ਮਾਰਗਦਰਸ਼ਕ ਪ੍ਰਕਾਸ਼ ਦਾ ਉਪਯੋਗ ਕੀਤੇ ਜਾਣ ਦੀਆਂ ਸਮਰੱਥਾਵਾਂ ’ਤੇ ਵਿਚਾਰਾਂ ਦਾ ਅਦਾਨ- ਪ੍ਰਦਾਨ ਕੀਤਾ।
ਉਨ੍ਹਾਂ ਨੇ ਭਾਰਤ ਦੇ ਬੋਧੀ ਜੁੜਾਅ ਅਤੇ ਬੋਧੀ ਵਿਰਾਸਤ ਦੀ ਸੰਭਾਲ਼ ਦੇ ਲਈ ਭਾਰਤ ਦੁਆਰਾ ਕੀਤੇ ਜਾ ਰਹੇ ਪ੍ਰਯਾਸਾਂ ’ਤੇ ਵੀ ਚਰਚਾ ਕੀਤੀ।
ਰੇਲ ਮੰਤਰਾਲਾ
ਯਾਤਰੀਆਂ ਦੀ ਸੁਰੱਖਿਆ ਵਧਾਉਣ ਦੇ ਲਈ ਰੇਲਵੇ ਸੁਰੱਖਿਆ ਬਲ ਨੇ ‘ਓਪਰੇਸ਼ਨ ਯਾਤਰੀ ਸੁਰਕਸ਼ਾ’ ਦੇ ਤਹਿਤ ਮਹੀਨੇ ਭਰ ਦਾ ਅਖਿਲ ਭਾਰਤੀ ਅਭਿਯਾਨ ਸੰਚਾਲਿਤ ਕੀਤਾ
ਜੁਲਾਈ, 2022 ਵਿੱਚ ਅਭਿਯਾਨ ਦੌਰਾਨ 365 ਸ਼ੱਕੀਆਂ ਨੂੰ ਪਕੜਿਆ ਅਤੇ ਯਾਤਰੀਆਂ ਦੀ ਇੱਕ ਕਰੋੜ ਰੁਪਏ ਤੋਂ ਵੱਧ ਦੀ ਚੋਰੀ ਕੀਤੀ ਗਈ ਸੰਪੱਤੀ ਬਰਾਮਦ ਕੀਤੀ
ਰੇਲ ਮੰਤਰਾਲੇ ਦੇ ਤਹਿਤ ਰੇਲਵੇ ਸੁਰੱਖਿਆ ਬਲ ਇੱਕ ਕੇਂਦਰੀ ਹਥਿਆਰਬੰਦ ਬਲ ਹੈ ਜਿਸ ਨੂੰ ਰੇਲਵੇ ਸੰਪੱਤੀ, ਯਾਤਰੀ ਖੇਤਰਾਂ ਅਤੇ ਯਾਤਰੀਆਂ ਦੀ ਸੁਰੱਖਿਆ ਦੀ ਜ਼ਿੰਮੇਦਾਰੀ ਸੌਂਪੀ ਜਾਂਦੀ ਹੈ। ਭਾਰਤੀ ਰੇਲਵੇ ਦੇ ਮਾਧਿਅਮ ਨਾਲ ਯਾਤਰਾ ਕਰਨ ਵਾਲੇ ਯਾਤਰੀਆਂ ਦੀ ਸੁਰੱਖਿਆ ਵਿੱਚ ਸੁਧਾਰ ਦੇ ਉਦੇਸ਼ ਨਾਲ ਆਰਪੀਐੱਫ ਨੇ “ਓਪਰੇਸ਼ਨ ਯਾਤਰੀ ਸੁਰਕਸ਼ਾ” ਕੋਡ ਨਾਮ ਦੇ ਤਹਿਤ ਇੱਕ ਅਖਿਲ ਭਾਰਤੀ ਓਪਰੇਸ਼ਨ ਦੀ ਸ਼ੁਰੂਆਤ ਕੀਤੀ ਹੈ। ਇਸ ਪਹਿਲ ਦੇ ਇੱਕ ਅੰਗ ਦੇ ਰੂਪ ਵਿੱਚ ਯਾਤਰੀਆਂ ਨੂੰ ਪੂਰੀ ਸੁਰੱਖਿਆ ਪ੍ਰਦਾਨ ਕਰਨ ਦੇ ਲਈ ਟ੍ਰੇਨ ਏਸਕੌਰਟਿੰਗ, ਸਟੇਸ਼ਨਾਂ ‘ਤੇ ਉਪਸਥਿਤੀ, ਸੀਸੀਟੀਵੀ ਦੇ ਮਾਧਿਅਮ ਨਾਲ ਨਿਗਰਾਨੀ, ਸਰਗਰਮ ਅਪਰਾਧੀਆਂ ‘ਤੇ ਨਿਗਰਾਨੀ, ਅਪਰਾਧੀਆਂ ਬਾਰੇ ਖੁਫੀਆ ਜਾਣਕਾਰੀ ਇਕੱਠੀ ਕਰਨਾ ਅਤੇ ਉਸ ‘ਤੇ ਕਾਰਵਾਈ, ਬਲੈਕ ਸਪੋਟ ਅਤੇ ਅਪਰਾਧ ਦੀ ਪਹਿਚਾਣ ਕਰਨ ਦੇ ਨਾਲ-ਨਾਲ ਯਾਤਰੀਆਂ ਦੇ ਖਿਲਾਫ ਅਪਰਾਧ ਨੂੰ ਘੱਟ ਕਰਨ ਦੇ ਲਈ ਇੱਕ ਕਾਰਵਾਈ ਯੋਗ ਰਣਨੀਤੀ ਤਿਆਰ ਕਰਨ ਲਈ ਅਪਰਾਧ ਸੰਭਾਵਿਤ ਟ੍ਰੇਨਾਂ/ਖੰਡਾਂ ਅਤੇ ਹੋਰ ਸਥਲਾਂ ਦੇ ਨਾਲ-ਨਾਲ ਇਨ੍ਹਾਂ ਵਿੱਚ ਸੁਰੱਖਿਆ ਵਧਾਉਣ ਜਿਹੇ ਕਈ ਕਦਮ ਉਠਾਏ ਜਾ ਰਹੇ ਹਨ। ਸਾਰੇ ਹਿਤਧਾਰਕਾਂ ਦੇ ਨਾਲ ਨਿਰੰਤਰ ਤਾਲਮੇਲ ਕੀਤਾ ਜਾ ਰਿਹਾ ਹੈ ਅਤੇ ਨਿਯਮਿਤ ਤੌਰ ‘ਤੇ ਯਾਤਰੀ ਸੁਰੱਖਿਆ ਵਿੱਚ ਸੁਧਾਰ ਦੇ ਲਈ ਸਯੁੰਕਤ ਕਾਰਵਾਈ ਦੀ ਯੋਜਨਾ ਬਣਾਈ ਗਈ ਹੈ।
ਓਪਰੇਸ਼ਨ ਯਾਤਰੀ ਸੁਰਕਸ਼ਾ ਨੂੰ ਗਤੀ ਦੇਣ ਦੇ ਲਈ ਆਰਪੀਐੱਫ ਦੁਆਰਾ ਜੁਲਾਈ 2022 ਵਿੱਚ ਯਾਤਰੀਆਂ ਨੂੰ ਨਿਸ਼ਾਨਾ ਬਣਾਉਣ ਵਾਲੇ ਅਪਰਾਧੀਆਂ ਦੇ ਖਿਲਾਫ ਇੱਕ ਮਹੀਨੇ ਦੇ ਅਖਿਲ ਭਾਰਤੀ ਅਭਿਯਾਨ ਦੀ ਸ਼ੁਰੂਆਤ ਕੀਤੀ ਗਈ ਸੀ। ਅਭਿਯਾਨ ਦੇ ਦੌਰਾਨ 365 ਸ਼ੱਕੀਆਂ ਨੂੰ ਆਰਪੀਐੱਫ ਕਰਮਚਾਰੀਆਂ ਦੁਆਰਾ ਪਕੜਿਆ ਗਿਆ ਅਤੇ ਕਾਨੂੰਨੀ ਕਾਰਵਾਈ ਦੇ ਲਈ ਸੰਬੰਧਿਤ ਜੀਆਰਪੀ ਨੂੰ ਸੌਂਪ ਦਿੱਤਾ ਗਿਆ, ਜਿਸ ਦੇ ਅਧਾਰ ‘ਤੇ ਯਾਤਰੀ ਅਪਰਾਧ ਯਾਨੀ ਯਾਤਰੀ ਸਾਮਾਨ ਦੀ ਚੋਰੀ, ਡ੍ਰਗਿੰਗ, ਡਕੈਤੀ, ਚੇਨ ਸਨੈਚਿੰਗ ਆਦਿ ਦੇ 322 ਮਾਮਲਿਆਂ ਦੀ ਜਾਣਕਾਰੀ ਮਿਲੀ। ਅਪਰਾਧੀਆਂ ਦੇ ਕਬਜੇ ਨਾਲ ਜਾਂ ਇਨ੍ਹਾਂ ਅਪਰਾਧਾਂ ਦੀ ਜਾਂਚ ਦੇ ਦੌਰਾਨ ਯਾਤਰੀਆਂ ਦੀ ਇੱਕ ਕਰੋੜ ਰੁਪਏ ਤੋਂ ਵੱਧ ਦੀ ਚੋਰੀ ਦੀ ਸੰਪੱਤੀ ਇਨ੍ਹਾਂ ਤੋਂ ਬਰਾਮਦ ਕੀਤੀ ਗਈ।
ਆਰਪੀਐੱਫ ਆਪਣੀ ਪ੍ਰਤੀਕਿਰਿਆ, ਪ੍ਰਭਾਵਸ਼ੀਲਤਾ ਅਤੇ ਪਹੁੰਚ ਵਧਾਉਣ ਅਤੇ ਸੇਵਾ ਹੀ ਸੰਕਲਪ ਦੇ ਆਪਣੇ ਉਦੇਸ਼ ਨੂੰ ਸਾਕਾਰ ਕਰਨ ਦੇ ਲਈ ਆਪਣੇ ਕਾਰਜ ਖੇਤਰ ਵਿੱਚ ਇਸ ਅਭਿਯਾਨ ਦੀ ਸ਼ੁਰੂਆਤ ਦੇ ਨਾਲ ਪ੍ਰਤੀਕਿਰਿਆ ਵਿੱਚ ਸੁਧਾਰ, ਟੈਕਨੋਲੋਜੀ ਅਤੇ ਇਨੋਵੇਸ਼ਨ ਨੂੰ ਹੁਲਾਰਾ ਦੇ ਕੇ ਭਵਿੱਖ ਵਿੱਚ ਵੀ ਭਾਰਤੀ ਰੇਲਵੇ, ਯਾਤਰੀਆਂ ਦੀ ਸੁਰੱਖਿਆ ਵਧਾਉਣ ਦੇ ਆਪਣੇ ਪ੍ਰਯਤਨਾਂ ਨੂੰ ਜਾਰੀ ਰੱਖੇਗਾ।
ਰੱਖਿਆ ਮੰਤਰਾਲਾ
ਅਜ਼ਾਦੀ ਕਾ ਅਮ੍ਰਿਤ ਮਹੋਤਸਵ ਦੇ ਹਿੱਸੇ ਵਜੋਂ ਸਾਈਕਲਿੰਗ ਮੁਹਿੰਮ ਲਈ ਪ੍ਰੈਸ ਰਿਲੀਜ਼
ਏਅਰ ਫੋਰਸ ਸਟੇਸ਼ਨ ਤੁਗਲਕਾਬਾਦ ਅਤੇ ਏਅਰ ਫੋਰਸ ਸਟੇਸ਼ਨ ਪ੍ਰਹਲਾਦਪੁਰ ਦੇ 40 ਹਵਾਈ ਯੋਧਿਆਂ ਦੀ ਇੱਕ ਟੀਮ ਨੇ ਏਅਰ ਫੋਰਸ ਸਟੇਸ਼ਨ ਤੁਗਲਕਾਬਾਦ ਵੱਲੋਂ ਆਯੋਜਿਤ ਸਾਈਕਲਿੰਗ ਅਭਿਆਨ ਵਿੱਚ "ਆਜਾਦੀ ਕਾ ਅਮ੍ਰਿਤ ਮਹੋਤਸਵ" ਦੇ ਹਿੱਸੇ ਵਜੋਂ ਹਿੱਸਾ ਲਿਆ, ਜੋ ਦੇਸ਼ ਵੱਲੋਂ ਭਾਰਤ ਦੀ 75 ਸਾਲ ਦੀ ਅਜਾਦੀ ਦੀ ਯਾਦ ਵਿੱਚ ਮਨਾਇਆ ਜਾ ਰਿਹਾ ਹੈ।
ਏਅਰ ਕਮੋਡੋਰ ਵਾਈ ਉਮੇਸ਼, ਏਅਰ ਆਫ਼ਿਸਰ ਕਮਾਂਡਿੰਗ, ਏਅਰ ਫੋਰਸ ਸਟੇਸ਼ਨ ਤੁਗਲਕਾਬਾਦ ਟੀਮ ਦੇ ਓਵਰਆਲ ਲੀਡਰ ਸਨ ਅਤੇ ਉਨ੍ਹਾਂ ਦੇ ਨਾਲ ਗਰੁੱਪ ਕੈਪਟਨ ਡੀਵੀਬੀਕੇ ਮੇਹਰ, ਸਟੇਸ਼ਨ ਕਮਾਂਡਰ ਏਅਰ ਫੋਰਸ ਸਟੇਸ਼ਨ ਪ੍ਰਹਲਾਦਪੁਰ ਵੀ ਸਨ।
ਦਿੱਲੀ ਦੇ ਤੁਗਲਕਾਬਾਦ ਏਅਰ ਫੋਰਸ ਸਟੇਸ਼ਨ ਤੋਂ 18 ਸਤੰਬਰ 21 ਨੂੰ ਇਸ ਐਕਸਪੀਡੀਸ਼ਨ ਨੂੰ ਹਰੀ ਝੰਡੀ ਦੇ ਕੇ ਰਵਾਨਾ ਕੀਤਾ ਗਿਆ ਸੀ। ਟੀਮ ਨੇ 18 ਸਤੰਬਰ 21 ਨੂੰ ਏਅਰ ਫੋਰਸ ਸਟੇਸ਼ਨ ਤੁਗਲਕਾਬਾਦ, ਨਵੀਂ ਦਿੱਲੀ ਤੋਂ ਮੇਰਠ ਸ਼ਹਿਰ ਦੇ ਸ਼ਹੀਦ ਸਮਾਰਕ ਤੱਕ 90 ਕਿਲੋਮੀਟਰ ਤੋਂ ਵੱਧ ਦੀ ਦੂਰੀ ਸਾਇਕਲ 'ਤੇ ਤੈਅ ਕੀਤੀ। ਟੀਮ ਭਾਰਤੀ ਹਵਾਈ ਸੈਨਾ ਵਿੱਚ ਉਪਲਬਧ ਕਰੀਅਰ ਸੰਭਾਵਨਾਵਾਂ ਬਾਰੇ ਨੌਜਵਾਨਾਂ ਵਿੱਚ ਜਾਗਰੂਕਤਾ ਫੈਲਾਉਣ ਅਤੇ ਅਡਵੈਂਚਰ ਦੀ ਭਾਵਨਾ ਨੂੰ ਪ੍ਰਦਰਸ਼ਿਤ ਕਰਨ ਲਈ ਆਪਣੀ ਯਾਤਰਾ ਦੌਰਾਨ ਮੇਰਠ ਇੰਸਟੀਚਿਊਟ ਆਫ਼ ਟੈਕਨਾਲੌਜੀ, ਮੇਰਠ ਵਿੱਚ ਰੁਕੀ ਸੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਿਜ਼ੋਰਮ ਨੂੰ ਲਗਭਗ 2500 ਕਰੋੜ ਰੁਪਏ ਲਾਗਤ ਦੀਆਂ 11 ਸਕੀਮਾਂ ਦੇ ਲਈ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਲਗਭਗ 2500 ਕਰੋੜ ਰੁਪਏ ਲਾਗਤ ਦੀਆਂ ਉਨ੍ਹਾਂ 11 ਅਲੱਗ-ਅਲੱਗ ਸਕੀਮਾਂ ਦੇ ਲਈ ਮਿਜ਼ੋਰਮ ਦੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ, ਜਿਨ੍ਹਾਂ ਦਾ ਉਦਘਾਟਨ ਜਾਂ ਨੀਂਹ ਪੱਥਰ ਕੱਲ੍ਹ ਕੇਂਦਰੀ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਰੱਖਿਆ ਸੀ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ
“ਵਿਭਿੰਨ ਖੇਤਰਾਂ ਨੂੰ ਕਵਰ ਕਰਨ ਵਾਲੇ ਇਨ੍ਹਾਂ ਵਿਕਾਸ ਕਾਰਜਾਂ ਦੇ ਮਾਧਿਅਮ ਰਾਹੀਂ ਰਾਜ ਦੇ ਵਿਕਾਸ ਦਾ ਮਾਰਗ ਪ੍ਰਸ਼ਸਤ ਕਰਨ ਦੇ ਲਈ ਮਿਜ਼ੋਰਮ ਦੇ ਲੋਕਾਂ ਨੂੰ ਵਧਾਈਆਂ।”
ਹੋਰ ਵੇਰਵੇ ਇੱਥੇ ਦੇਖੇ ਜਾ ਸਕਦੇ ਹਨ https://pib.gov.in/PressReleasePage.aspx?PRID=1912878
ਸ਼ਹਿਰੀ ਹਵਾਬਾਜ਼ੀ ਮੰਤਰਾਲਾ
ਯੂਕ੍ਰੇਨ ਦੇ ਗੁਆਂਢੀ ਦੇਸ਼ਾਂ ਤੋਂ ਵਿਸ਼ੇਸ਼ ਨਾਗਰਿਕ ਉਡਾਣਾਂ ਦੁਆਰਾ ਅੱਜ 1300 ਤੋਂ ਅਧਿਕ ਭਾਰਤੀਆਂ ਨੂੰ ਵਾਪਸ ਲਿਆਂਦਾ ਗਿਆ
ਵਿਸ਼ੇਸ਼ ਉਡਾਣਾਂ ਦੁਆਰਾ ਹੁਣ ਤੱਕ 17 ਹਜ਼ਾਰ 4 ਸੌ ਤੋਂ ਅਧਿਕ ਭਾਰਤੀਆਂ ਨੂੰ ਵਾਪਸ ਲਿਆਂਦਾ ਗਿਆ ਹੈ
ਭਾਰਤੀ ਨਾਗਰਿਕਾਂ ਦੇ ਬਚਾਅ ਅਤੇ ਰਾਹਤ ਦੇ ਲਈ, 'ਅਪਰੇਸ਼ਨ ਗੰਗਾ' ਦੇ ਤਹਿਤ ਯੂਕ੍ਰੇਨ ਦੇ ਗੁਆਂਢੀ ਦੇਸ਼ਾਂ ਤੋਂ 7 ਵਿਸ਼ੇਸ਼ ਨਾਗਰਿਕ ਉਡਾਣਾਂ ਦੁਆਰਾ ਅੱਜ 1314 ਭਾਰਤੀਆਂ ਨੂੰ ਵਾਪਸ ਲਿਆਂਦਾ ਗਿਆ ਹੈ। ਇਸ ਦੇ ਨਾਲ ਹੀ, 22 ਫਰਵਰੀ, 2022 ਨੂੰ ਵਿਸ਼ੇਸ਼ ਉਡਾਣਾਂ ਦੇ ਸ਼ੁਰੂ ਹੋਣ ਦੇ ਬਾਅਦ ਤੋਂ ਹੁਣ ਤੱਕ 17 ਹਜ਼ਾਰ 4 ਸੌ ਤੋਂ ਅਧਿਕ ਭਾਰਤੀਆਂ ਨੂੰ ਵਾਪਸ ਲਿਆਂਦਾ ਗਿਆ ਹੈ। 73 ਵਿਸ਼ੇਸ਼ ਨਾਗਰਿਕ ਉਡਾਣਾਂ ਦੁਆਰਾ ਵਾਪਸ ਲਿਆਂਦੇ ਗਏ ਭਾਰਤੀਆਂ ਦੀ ਸੰਖਿਆ 15,206 ਹੋ ਗਈ ਹੈ। 201 ਭਾਰਤੀਆਂ ਦੇ ਨਾਲ ਇੱਕ ਸੀ-17 ਆਈਏਐੱਫ ਦੀ ਉਡਾਣ ਦੇ ਅੱਜ ਸ਼ਾਮ ਤੱਕ ਆਉਣ ਦੀ ਉਮੀਦ ਹੈ। ਇਸ ਤੋਂ ਪਹਿਲਾਂ, ਅਪਰੇਸ਼ਨ ਗੰਗਾ ਦੇ ਹਿੱਸੇ ਵਜੋਂ ਆਈਏਐੱਫ ਦੁਆਰਾ 10 ਉਡਾਣਾਂ ਦੇ ਜ਼ਰੀਏ 2056 ਯਾਤਰੀ ਵਾਪਸ ਲਿਆਂਦੇ ਗਏ ਸਨ।
ਅੱਜ ਦੀਆਂ ਵਿਸ਼ੇਸ਼ ਸਿਵਲ ਉਡਾਣਾਂ ਵਿੱਚੋਂ 4 ਨਵੀਂ ਦਿੱਲੀ ਆਈਆਂ ਹਨ, ਜਦਕਿ 2 ਮੁੰਬਈ ਪਹੁੰਚੀਆਂ ਹਨ। ਇੱਕ ਉਡਾਣ ਦੀ ਦੇਰ ਸ਼ਾਮ ਤੱਕ ਆਉਣ ਦੀ ਉਮੀਦ ਹੈ। ਬੁਡਾਪੈਸਟ ਤੋਂ 5 ਉਡਾਣਾਂ ਅਤੇ ਬੁਖਾਰੈਸਟ ਅਤੇ ਸੁਸੇਵਾ ਤੋਂ ਇੱਕ-ਇੱਕ ਉਡਾਣ ਆਈ ਹੈ।
ਕੱਲ੍ਹ, ਸੁਸੇਵਾ ਤੋਂ 2 ਵਿਸ਼ੇਸ਼ ਸਿਵਲ ਉਡਾਣਾਂ ਦੇ ਚਲਣ ਦੀ ਉਮੀਦ ਹੈ, ਜਿਸ ਨਾਲ 400 ਤੋਂ ਅਧਿਕ ਭਾਰਤੀਆਂ ਨੂੰ ਸਵਦੇਸ਼ ਵਾਪਸ ਲਿਆਂਦਾ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਏਸ਼ਿਆਈ ਖੇਡਾਂ ਵਿੱਚ ਪੁਰਸ਼ਾਂ ਦੇ ਡੀਕੈਥਲੌਨ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਣ ‘ਤੇ ਤੇਜਸਵਿਨ ਸ਼ੰਕਰ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਏਸ਼ਿਆਈ ਖੇਡਾਂ ਵਿੱਚ ਪੁਰਸ਼ਾਂ ਦੇ ਡੀਕੈਥਲੌਨ ਮੁਕਾਬਲੇ ਵਿੱਚ ਸਿਲਵਰ ਮੈਡਲ ਜਿੱਤਣ ‘ਤੇ ਤੇਜਸਵਿਨ ਸ਼ੰਕਰ ਨੂੰ ਵਧਾਈਆਂ ਦਿੱਤੀਆਂ।
ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ;
“ਏਸ਼ਿਆਈ ਖੇਡਾਂ ਵਿੱਚ ਪੁਰਸ਼ਾਂ ਦੇ ਡੀਕੈਥਲੌਨ ਮੁਕਾਬਲੇ ਸ਼ਾਨਦਾਰ ਪ੍ਰਦਰਸ਼ਨ ਕਰਕੇ ਸਿਲਵਰ ਮੈਡਲ ਜਿੱਤਣ ‘ਤੇ ਤੇਜਸਵਿਨ ਸ਼ੰਕਰ  ਨੂੰ ਵਧਾਈਆਂ।
ਅਜਿਹੀ ਪ੍ਰਤੀਬੱਧਤਾ ਅਤੇ ਦ੍ਰਿੜ੍ਹ ਸੰਕਲਪ ਵਾਸਤਵ ਵਿੱਚ ਸ਼ਲਾਘਾਯੋਗ ਹੈ ਅਤੇ ਇਹ ਯੁਵਾ ਐਥਲੀਟਾਂ ਨੂੰ ਭੀ ਪੂਰੀ ਇਮਾਨਦਾਰੀ ਨਾਲ ਆਪਣਾ ਬਿਹਤਰੀਨ ਦੇਣ ਦੇ ਲਈ ਪ੍ਰੇਰਿਤ ਕਰੇਗਾ।”
ਗ੍ਰਹਿ ਮੰਤਰਾਲਾ
‘ਸਰਦਾਰ ਪਟੇਲ ਰਾਸ਼ਟਰੀ ਏਕਤਾ ਪੁਰਸਕਾਰ’ ਲਈ ਨਾਮਜ਼ਦਗੀਆਂ ਭਰਨ ਦੀ ਅੰਤਿਮ ਮਿਤੀ 30 ਜੂਨ, 2020 ਤੱਕ ਵਧਾਈ ਗਈ
ਭਾਰਤ ਸਰਕਾਰ ਨੇ ਭਾਰਤ ਦੀ ਏਕਤਾ ਅਤੇ ਅਖੰਡਤਾ ਨੂੰ ਹੁਲਾਰਾ ਦੇਣ ਵਿੱਚ ਜ਼ਿਕਰਯੋਗ ਯੋਗਦਾਨ ਦੇ ਲਈ ਸਰਦਾਰ ਵੱਲਭਭਾਈ ਪਟੇਲ ਦੇ ਨਾਮ ’ਤੇ ਸਰਬਉੱਚ ਨਾਗਰਿਕ ਪੁਰਸਕਾਰ ਦੇ ਰੂਪ ਵਿੱਚ ‘ਸਰਦਾਰ ਪਟੇਲ ਰਾਸ਼ਟਰੀ ਏਕਤਾ ਪੁਰਸਕਾਰ’ ਦੀ ਸ਼ੁਰੂਆਤ ਕੀਤੀ ਹੈ।
ਇਸ ਪੁਰਸਕਾਰ ਦੇ ਜ਼ਰੀਏ ਇਸ ਖੇਤਰ ਵਿੱਚ ਵਿਭਿੰਨ ਵਿਅਕਤੀਆਂ ਜਾਂ ਸੰਸਥਾਨਾਂ ਜਾਂ ਸੰਗਠਨਾਂ ਦੁਆਰਾ ਕੀਤੇ ਗਏ ਜ਼ਿਕਰਯੋਗ ਅਤੇ ਪ੍ਰੇਰਕ ਯੋਗਦਾਨ ਨੂੰ ਸਰਾਹਿਆ ਜਾਂਦਾ ਹੈ। ਇਸ ਦੇ ਨਾਲ ਹੀ ਇਹ ਪੁਰਸਕਾਰ ਮਜ਼ਬੂਤ ਅਤੇ ਸੰਯੁਕਤ ਭਾਰਤ ਦੇ ਮੁੱਲ ’ਤੇ ਵਿਸ਼ੇਸ਼ ਬਲ ਦਿੰਦਾ ਹੈ।
ਇਸ ਸਬੰਧ ਵਿੱਚ ਇੱਕ ਅਧਿਸੂਚਨਾ 20 ਸਤੰਬਰ, 2019 ਨੂੰ ਜਾਰੀ ਕੀਤੀ ਗਈ ਸੀ, ਜਿਸ ਦੇ ਤਹਿਤ ਪੁਰਸਕਾਰ ਲਈ ਨਾਮਜ਼ਦਗੀਆਂ / ਸਿਫਾਰਸ਼ਾਂ ਸੱਦੀਆਂ ਗਈਆਂ ਸਨ। ਇਸ ਪੁਰਸਕਾਰ ਨਾਲ ਸਬੰਧਿਤ ਵੇਰਵਾ www.nationalunityawards.mha.gov.in ’ਤੇ ਉਪਲੱਬਧ ਹੈ।
ਉਪਰੋਕਤ ਪੋਰਟਲ ਦੇ ਜ਼ਰੀਏ ਨਾਮਜ਼ਦਗੀਆਂ ਔਨਲਾਈਨ ਸੱਦਣ ਦੀ ਅੰਤਿਮ ਮਿਤੀ ਨੂੰ 30 ਜੂਨ, 2020 ਤੱਕ ਵਧਾਉਣ ਦਾ ਫੈਸਲਾ ਕੀਤਾ ਗਿਆ ਹੈ।
ਖੇਤੀਬਾੜੀ ਮੰਤਰਾਲਾ
ਭਾਰਤੀਯ ਪ੍ਰਾਕ੍ਰਿਤਿਕ ਕ੍ਰਿਸ਼ੀ ਪੱਦਤੀ 
ਸਰਕਾਰ ਰਵਾਇਤੀ ਸਵਦੇਸ਼ੀ ਅਭਿਆਸਾਂ ਨੂੰ ਪ੍ਰਫੁੱਲਤ ਕਰਨ ਲਈ 2020—21 ਤੋਂ ਭਾਰਤੀਯ ਪ੍ਰਾਕ੍ਰਿਤਿਕ ਕ੍ਰਿਸ਼ੀ ਪੱਦਤੀ  ਨੂੰ ਪਰੰਪਰਾਗਤ ਕ੍ਰਿਸ਼ੀ ਵਿਕਾਸ ਯੋਜਨਾ  ਦੀ ਸਬ ਸਕੀਮ ਵਜੋਂ ਲਾਗੂ ਕਰ ਰਹੀ ਹੈ । ਇਹ ਸਕੀਮ ਮੁੱਖ ਤੌਰ ਤੇ ਸਾਰੇ ਸੰਥੈਟਿਕ ਰਸਾਇਣ ਇੰਨਪੁਟ ਨੂੰ ਨਾ ਵਰਤ ਕੇ ਬਾਇਓਮਾਸ ਮਲਚਿੰਗ ਤੇ ਫਾਰਮ ਬਾਇਓਮਾਸ ਰਿਸਾਈਕਲਿੰਗ ਨੂੰ ਉਤਸ਼ਾਹਿਤ ਕਰਨ , ਗੋਬਰ ਤੇ ਗਊ ਮੂਤਰ ਦੇ ਫਾਰਮੂਲਿਆਂ ਦੀ ਵਰਤੋਂ , ਪੌਦਿਆਂ ਤੇ ਅਧਾਰਿਤ ਤਿਆਰੀਆਂ ਅਤੇ ਸਮੇਂ ਸਮੇਂ ਤੇ ਮਿੱਟੀ ਨੂੰ ਹਵਾ ਲਵਾਉਣ ਤੇ ਜ਼ੋਰ ਦਿੰਦੀ ਹੈ । ਬੀ ਪੀ ਕੇ ਪੀ ਤਹਿਤ ਕਲਸਟਰ ਗਠਨ , ਸਮਰੱਥਾ ਉਸਾਰੀ ਅਤੇ ਸਿੱਖਿਅਤ ਕਰਮਚਾਰੀਆਂ ਦੁਆਰਾ ਲਗਾਤਾਰ ਸਹਾਇਤਾ ਪ੍ਰਮਾਣਿਕਰਨ ਅਤੇ ਰਹਿੰਦ ਖੂਹੰਦ ਦੇ ਮੁਲਾਂਕਣ ਲਈ 12,200 ਰੁਪਏ ਪ੍ਰਤੀ ਹੈਕਟੇਅਰ 3 ਸਾਲਾਂ ਲਈ ਵਿੱਤੀ ਸਹਾਇਤਾ ਦਿੰਦੀ ਹੈ ।
ਹੁਣ ਤੱਕ 8 ਸੂਬਿਆਂ ਵਿੱਚ 4.9 ਲੱਖ ਹੈਕਟੇਅਰ ਖੇਤਰ ਕਵਰ ਕੀਤਾ ਗਿਆ ਹੈ ਅਤੇ 4,980.99 ਲੱਖ ਰੁਪਏ ਜਾਰੀ ਕੀਤੇ ਗਏ ਹਨ । ਤੇਲੰਗਾਨਾ ਨੇ ਬੀ ਪੀ ਕੇ ਪੀ ਪ੍ਰੋਗਰਾਮ ਤਹਿਤ ਹੁਣ ਤੱਕ ਕੁਦਰਤੀ ਖੇਤੀ ਨੂੰ ਨਹੀਂ ਅਪਣਾਇਆ ਹੈ ।
ਬੀ ਪੀ ਕੇ ਪੀ ਤਹਿਤ ਸੂਬਾਵਾਰ ਜਾਰੀ ਕੀਤੇ ਗਏ ਫੰਡਾਂ ਦਾ ਵੇਰਵਾ ਹੇਠਾਂ ਹੈ ।
|
|
Sl. No.
|
|
States
|
|
Area in Ha
|
|
Amount released 
|
|
1.
|
|
Andhra Pradesh
|
|
100000
|
|
750.00
|
|
2.
|
|
Chhattisgarh
|
|
85000
|
|
1352.52
|
|
3.
|
|
Kerala
|
|
84000
|
|
1336.60
|
|
4.
|
|
Himachal Pradesh
|
|
12000
|
|
286.42
|
|
5
|
|
Jharkhand
|
|
3400
|
|
54.10
|
|
6.
|
|
Odisha
|
|
24000
|
|
381.89
|
|
7.
|
|
Madhya Pradesh
|
|
99000
|
|
787.64
|
|
8.
|
|
Tamil Nadu
|
|
2000
|
|
31.82
|
|
Total
|
|
409400
|
|
4980.99
ਇਹ ਜਾਣਕਾਰੀ ਲੋਕ ਸਭਾ ਵਿੱਚ ਕੇਂਦਰੀ ਖੇਤੀਬਾੜੀ ਤੇ ਪਰਿਵਾਰ ਭਲਾਈ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਹੈ ।
ਬਿਜਲੀ ਮੰਤਰਾਲਾ
ਐੱਸਜੇਵੀਐੱਨ ਨੂੰ ਡਨ ਐਂਡ ਬ੍ਰੈਡਸਟ੍ਰੀਟ - ਕਾਰਪੋਰੇਟ ਅਵਾਰਡ 2021 ਨਾਲ ਸਨਮਾਨਿਤ ਕੀਤਾ ਗਿਆ
ਐੱਸਜੇਵੀਐੱਨ ਨੂੰ ਸਰਬੋਤਮ ਵਿਕਾਸ ਪ੍ਰਦਰਸ਼ਨ-ਬਿਜਲੀ ਦੀ ਸ਼੍ਰੇਣੀ ਵਿੱਚ ਵੱਕਾਰੀ ਡਨ ਐਂਡ ਬ੍ਰੈਡਸਟ੍ਰੀਟ-ਕਾਰਪੋਰੇਟ ਅਵਾਰਡ 2021 ਨਾਲ ਸਨਮਾਨਤ ਕੀਤਾ ਗਿਆ ਹੈ। ਇਹ ਪੁਰਸਕਾਰ ਭਾਰਤ ਦੀਆਂ ਚੋਟੀ ਦੀਆਂ 500 ਕੰਪਨੀਆਂ 2021 ਦੇ ਸਿਰਲੇਖ ਵਾਲੀ ਇੱਕ ਵਰਚੁਅਲ ਕਾਨਫਰੰਸ ਵਿੱਚ ਪੇਸ਼ ਕੀਤਾ ਗਿਆ। ਇਸ ਸਮਾਗਮ ਵਿੱਚ ਗੈਸਟ ਆਫ਼ ਆਨਰ ਡਾ. ਬਿਬੇਕ ਦੇਬਰੋਏ, ਪ੍ਰਧਾਨ ਮੰਤਰੀ ਦੀ ਆਰਥਿਕ ਸਲਾਹਕਾਰ ਕੌਂਸਲ  ਦੇ ਚੇਅਰਮੈਨ ਅਤੇ ਵਿਸ਼ੇਸ਼ ਮਹਿਮਾਨ ਡਾ. ਕ੍ਰਿਸ਼ਨਾਮੂਰਤੀ ਸੁਬਰਾਮਨੀਅਮ, ਮੁੱਖ ਆਰਥਿਕ ਸਲਾਹਕਾਰ, ਵਿੱਤ ਮੰਤਰਾਲਾ, ਭਾਰਤ ਸਰਕਾਰ ਸ਼ਾਮਲ ਹੋਏ। ਇਸ ਸਮਾਗਮ ਵਿੱਚ ਭਾਰਤੀ ਕਾਰਪੋਰੇਟਾਂ ਵਿੱਚ ਸਭ ਤੋਂ ਮੋਹਰੀ ਕਾਰਪੋਰੇਟਾਂ ਦੀ ਕਾਰਗੁਜ਼ਾਰੀ ਦਾ ਪ੍ਰਦਰਸ਼ਨ ਕੀਤਾ ਗਿਆ।
ਐੱਸਜੇਵੀਐੱਨ ਨੇ ਹੁਣ ਥਰਮਲ ਪਾਵਰ, ਪਵਨ ਅਤੇ ਸੌਰ ਊਰਜਾ ਉਤਪਾਦਨ, ਅਤੇ ਬਿਜਲੀ ਸੰਚਾਰ ਵਿੱਚ ਵੀ ਕਦਮ ਰੱਖਿਆ ਹੈ।
ਪਾਈਪਲਾਈਨ ਵਿੱਚ ਲਗਭਗ 10,000 ਮੈਗਾਵਾਟ ਦੇ 31 ਪ੍ਰੋਜੈਕਟਾਂ ਦੇ ਇੱਕ ਮਜ਼ਬੂਤ ਪੋਰਟਫੋਲੀਓ ਦੇ ਨਾਲ, ਐੱਸਜੇਵੀਐੱਨ ਨੇ ਆਪਣੇ ਲਈ 2023 ਤੱਕ 5000 ਮੈਗਾਵਾਟ, 2030 ਤੱਕ 12000 ਮੈਗਾਵਾਟ ਅਤੇ 2040 ਤੱਕ 25000 ਮੈਗਾਵਾਟ ਦੀ ਪ੍ਰਾਪਤੀ ਦਾ ਉਤਸ਼ਾਹੀ ਟੀਚਾ ਰੱਖਿਆ ਹੈ।
'ਈਐੱਸਜੀ-ਰੈਡੀ ਕਾਰਪੋਰੇਟ ਇੰਡੀਆ ਲਈ ਨੀਂਹ ਰੱਖਣਾ' ਦੇ ਕੇਂਦਰੀ ਥੀਮ ਵਾਲੇ ਇਸ ਸਮਾਗਮ ਵਿੱਚ ਕਈ ਉੱਘੇ ਪਤਵੰਤੇ ਸੱਜਣਾਂ ਦੇ ਮੁੱਖ ਭਾਸ਼ਣ ਅਤੇ ਕਾਰਪੋਰੇਟ ਅਵਾਰਡ 2021 ਦੀ ਪੇਸ਼ਕਾਰੀ ਸ਼ਾਮਲ ਸੀ। ਇਸ ਸਮਾਗਮ ਵਿੱਚ ਭਾਰਤ ਦੀਆਂ ਸਿਖਰਲੀਆਂ 500 ਕੰਪਨੀਆਂ 2021 ਦੇ ਪ੍ਰਕਾਸ਼ਨ ਦਾ ਡਿਜੀਟਲ ਲਾਂਚ ਵੀ ਸ਼ਾਮਲ ਸੀ।
ਦੋ ਦਹਾਕਿਆਂ ਤੋਂ ਵੱਧ ਸਮੇਂ ਤੋਂ, ਡਨ ਐਂਡ ਬ੍ਰੈਡਸਟ੍ਰੀਟ ਭਾਰਤ ਦੀਆਂ ਚੋਟੀ ਦੀਆਂ 500 ਕੰਪਨੀਆਂ ਦੀ ਸੂਚੀ ਤਿਆਰ ਕਰ ਰਹੀ ਹੈ, ਜੋ ਕਾਰਪੋਰੇਟ ਇੰਡੀਆ ਦੇ ਮੋਹਰੀਆਂ ਦੀ ਪ੍ਰਤੀਨਿਧਤਾ ਕਰਦੀ ਹੈ, ਅਤੇ ਭਾਰਤੀ ਅਰਥ ਵਿਵਸਥਾ ਦੀ ਵਾਹਕ ਸ਼ਕਤੀ ਹੈ। ਕਈ ਸਾਲਾਂ ਤੋਂ, ਪ੍ਰਕਾਸ਼ਨ ਨੇ ਸਭ ਤੋਂ ਭਰੋਸੇਮੰਦ ਅਤੇ ਵਿਆਪਕ ਸੰਗ੍ਰਹਿ ਅਤੇ ਭਾਰਤ ਦੇ ਸਭ ਤੋਂ ਵੱਡੇ ਕਾਰਪੋਰੇਟਾਂ ਦੀ ਸਭ ਤੋਂ ਨਿਸ਼ਚਿਤ ਦਰਜਾਬੰਦੀ ਕਰਨ ਵਿੱਚ ਇੱਕ ਪ੍ਰਸਿੱਧੀ ਹਾਸਲ ਕੀਤੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 5 ਸਾਲ ਤੱਕ ਦੇ ਬੱਚਿਆਂ ਦੇ ਲਈ ਕੋਕਲੀਅਰ ਇੰਪਲਾਂਟ ਸਕੀਮ ਦੇ ਅਸਰ ਦੀ ਸਰਾਹਨਾ ਕੀਤੀ
ਅਸੀਂ ਆਪਣੇ ਬੱਚਿਆਂ ਦੀ ਸਿਹਤ ਦੀ ਰੱਖਿਆ ਦੇ ਲਈ ਹਮੇਸ਼ਾ ਸਮਰਪਿਤ ਹਾਂ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕੋਕਲੀਅਰ ਇੰਪਲਾਂਟ ਸਕੀਮ ਦੇ ਅਸਰ ਦੀ ਸਰਾਹਨਾ ਕੀਤੀ ਹੈ, ਜਿਸ ਵਿੱਚ 5 ਸਾਲ ਤੱਕ ਦੇ ਬੱਚਿਆਂ ਦਾ ਫ੍ਰੀ ਅਪਰੇਸ਼ਨ ਕੀਤਾ ਜਾਂਦਾ ਹੈ। ਅਪਰੇਸ਼ਨ ਦਾ ਇਹ ਖਰਚ 6 ਲੱਖ ਰੁਪਏ ਹੁੰਦਾ ਹੈ।
ਕੇਂਦਰੀ ਬਿਜਲੀ ਅਤੇ ਭਾਰੀ ਉਦਯੋਗ ਰਾਜ ਮੰਤਰੀ, ਸ਼੍ਰੀ ਕ੍ਰਿਸ਼ਨ ਪਾਲ ਗੁਰਜਰ ਦੇ ਇੱਕ ਟਵੀਟ ਨੂੰ ਸ਼ੇਅਰ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਬਹੁਤ ਅੱਛੀ ਜਾਣਕਾਰੀ। ਬੱਚਿਆਂ ਦੀ ਸਿਹਤ ਸੁਰੱਖਿਆ ਦੇ ਲਈ ਅਸੀਂ ਸਦਾ ਸਮਰਪਿਤ ਹਾਂ।”
ਇਸਪਾਤ ਮੰਤਰਾਲਾ
ਕੇਂਦਰੀ ਇਸਪਾਤ ਮੰਤਰੀ ਨੇ ਸਟੀਲ ਸੀਪੀਐੱਸਈ ਦੇ ਪੂੰਜੀਗਤ ਖ਼ਰਚ  ਦੀ ਸਮੀਖਿਆ ਕੀਤੀ
ਕੇਂਦਰੀ ਇਸਪਾਤ ਮੰਤਰੀ ਸ਼੍ਰੀ ਰਾਮ ਚੰਦਰ ਪ੍ਰਸਾਦ ਸਿੰਘ ਨੇ ਅੱਜ ਸਟੀਲ ਸੀਪੀਐੱਸਈ ਦੁਆਰਾ ਪੂੰਜੀਗਤ ਖ਼ਰਚ  ਦੀ ਪ੍ਰਗਤੀ ਦੀ ਸਮੀਖਿਆ ਲਈ ਆਯੋਜਿਤ ਇੱਕ ਬੈਠਕ ਦੀ ਪ੍ਰਧਾਨਗੀ ਕੀਤੀ। ਰਾਜ ਮੰਤਰੀ ਸ਼੍ਰੀ ਫੱਗਨ ਸਿੰਘ ਕੁਲਸਤੇ, ਸਟੀਲ ਸੀਪੀਐੱਸਈ ਅਰਥਾਤ ਸਟੀਲ ਅਥਾਰਿਟੀ ਆਵ੍ ਇੰਡੀਆ ਲਿਮਿਟੇਡ , ਨੇਸ਼ਨਲ ਮਿਨਰਲ ਡਿਵਲਪਮੈਂਟ ਲਿਮਿਟੇਡ , ਰਾਸ਼ਟਰੀ ਸਟੀਲ ਨਿਗਮ ਲਿਮਿਟੇਡ , ਕੁਦਰੇਮੁਖ ਆਇਰਨ ਵੱਲ ਕੰਪਨੀ ਲਿਮਿਟੇਡ  ਅਤੇ ਮੈਂਗਨੀਜ ਵੱਲ  ਲਿਮਿਟੇਡ  ਦੇ ਪ੍ਰਧਾਨ ਅਤੇ ਮੈਨੇਜਿੰਗ ਡਾਇਰੈਕਟਰ ਅਤੇ ਸਟੀਲ ਸਕੱਤਰ ਸ਼੍ਰੀ ਪ੍ਰਦੀਪ ਕੁਮਾਰ ਤ੍ਰਿਪਾਠੀ ਅਤੇ ਇਸਪਾਤ ਮੰਤਰਾਲੇ ਦੇ ਹੋਰ ਸੀਨੀਅਰ ਅਧਿਕਾਰੀਆਂ ਨੇ ਇਸ ਬੈਠਕ ਵਿੱਚ ਹਿੱਸਾ ਲਿਆ।
ਲਾਗੂਕਰਨ ਦੇ ਤਹਿਤ ਪ੍ਰੋਜੈਕਟਾਂ ਦੀ ਵਿਸਤ੍ਰਿਤ ਸਮੀਖਿਆ ਦੇ ਦੌਰਾਨ , ਕੇਂਦਰੀ ਮੰਤਰੀ ਨੇ ਮਹਾਮਾਰੀ ਦੇ ਬਾਅਦ ਦੀ ਮਿਆਦ ਵਿੱਚ ਉੱਚ ਦਰ ਅਤੇ ਨਿਰੰਤਰ ਵਿਕਾਸ ਨੂੰ ਹੁਲਾਰਾ ਦੇਣ ਦੇ ਵਾਸਤੇ ਸਟੀਲ ਖੇਤਰ ਵਿੱਚ ਬੁਨਿਆਦੀ ਢਾਂਚੇ ਦੇ ਨਿਰਮਾਣ ਲਈ ਪੂੰਜੀਗਤ ਖ਼ਰਚ ਦੇ ਮਹੱਤਵ ਉੱਤੇ ਜ਼ੋਰ ਦਿੱਤਾ। ਸਟੀਲ ਸੀਪੀਐੱਸਈ ਨੂੰ ਆਪਣੇ ਸੀਏਪੀਈਐਕਸ ਦੀ ਗਤੀ ਵਧਾਉਣ ਅਤੇ ਪ੍ਰੋਜੈਕਟਾਂ ਨੂੰ ਸਮੇਂ ‘ਤੇ ਪੂਰਾ ਕਰਨ ਲਈ ਪ੍ਰਕਿਰਿਆਵਾਂ ਨੂੰ ਚੰਗੀ ਤਰ੍ਹਾਂ ਸੰਗਠਿਤ ਕਰਨ ਲਈ ਨਿਰਦੇਸ਼ਤ ਵੀ ਕੀਤਾ ਗਿਆ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਕਸ਼ਾ ਬੰਧਨ  ‘ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਕਸ਼ਾ ਬੰਧਨ  ਦੇ ਪਾਵਨ ਅਵਸਰ ‘ਤੇ ਲੋਕਾਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਸਾਰੇ ਦੇਸ਼ਵਾਸੀਆਂ ਨੂੰ ਰਕਸ਼ਾ ਬੰਧਨ  ਦੇ ਪਾਵਨ ਪੁਰਬ ‘ਤੇ ਬਹੁਤ-ਬਹੁਤ ਸ਼ੁਭਕਾਮਨਾਵਾਂ।"
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਨੇ ਇੰਡੀਆ/ਭਾਰਤ 2020 ਦਾ ਲੋਕਅਰਪਣ ਕੀਤਾ
ਕੇਂਦਰੀ ਮੰਤਰੀ ਪ੍ਰਕਾਸ਼ ਜਾਵਡੇਕਰ ਨੇ ਅੱਜ ਸਲਾਨਾ ਸੰਦਰਭ ਗ੍ਰੰਥ ਇੰਡੀਆ/ਭਾਰਤ 2020 ਦਾ ਲੋਕਅਰਪਣ ਕੀਤਾ। ਇਸ ਅਵਸਰ ‘ਤੇ ਉਨ੍ਹਾਂ ਨੇ ਕਿਹਾ ਕਿ ਇਹ ਪੁਸਤਕ ਪ੍ਰਤੀਯੋਗੀ ਪ੍ਰੀਖਿਆਵਾਂ ਵਿੱਚ ਸ਼ਾਮਲ ਹੋਣ ਵਾਲੇ ਲੋਕਾਂ ਸਹਿਤ ਸਾਰਿਆਂ ਲਈ ਸੰਪੂਰਨ ਸੰਦਰਭ ਗ੍ਰੰਥ ਹੈ। ਉਨ੍ਹਾਂ ਨੇ ਇਸ ਦੇ ਪ੍ਰਕਾਸ਼ਨ ਲਈ ਪ੍ਰਕਾਸ਼ਨ ਵਿਭਾਗ ਨੂੰ ਵਧਾਈ ਦਿੱਤੀ। ਉਨ੍ਹਾਂ ਨੇ ਕਿਹਾ ਕਿ ਇਹ ਸੰਦਰਭ ਗ੍ਰੰਥ ਇੱਕ ਪਰੰਪਰਾ ਬਣ ਗਿਆ ਹੈ ਅਤੇ ਪ੍ਰਤੀਦਿਨ ਮਕਬੂਲ ਹੋ ਰਿਹਾ ਹੈ।
ਸ਼੍ਰੀ ਜਾਵਡੇਕਰ ਨੇ ਪ੍ਰਕਾਸ਼ਨ ਦਾ ਈ-ਸੰਸਕਰਨ ਵੀ ਜਾਰੀ ਕੀਤਾ। ਈ-ਸੰਸਕਰਨ ਟੈਬਲਟ, ਕੰਪਿਊਟਰ, ਈ-ਰੀਡਰਸ ਅਤੇ ਸਮਾਰਟ ਫੋਨ ‘ਤੇ ਐਕਸੈੱਸ ਕੀਤਾ ਜਾ ਸਕਦਾ ਹੈ। ਈ-ਬੁੱਕ ਤਕਨੀਕੀ ਤੌਰ 'ਤੇ ਬਿਹਤਰੀਨ ਅੰਤਰਰਾਸ਼ਟਰੀ ਮਿਆਰਾਂ ਨੂੰ ਪੂਰਾ ਕਰਦੀ ਹੈ ਅਤੇ ਇਹ ਪ੍ਰਿੰਟ ਸੰਸਕਰਨ ਦੀ ਵਿਸ਼ਵਾਸਯੋਗ ਪ੍ਰਤਿਕ੍ਰਿਤੀ ਹੈ। ਈ-ਇੰਡੀਆ ਵਿੱਚ ਪਾਠਕ ਅਨੁਕੂਲ ਕਈ ਵਿਸ਼ੇਸ਼ਤਾਵਾਂ ਹਨ, ਜਿਵੇਂ ਹਾਈਪਰਲਿੰਕ, ਹਾਈਲਾਈਟਿੰਗ, ਬੁੱਕਮਾਰਕਿੰਗ ਅਤੇ ਇੰਟਰਐਕਟੀਵਿਟੀ।
ਇਸ ਪੁਸਤਕ ਦਾ ਮੁੱਲ 300 ਰੁਪਏ ਹੋਵੇਗਾ ਅਤੇ ਈ-ਬੁੱਕ 225 ਰੁਪਏ ਵਿੱਚ ਉਪਲੱਬਧ ਹੋਵੇਗੀ। ਇਹ ਪੁਸਤਕ 20 ਫਰਵਰੀ 2020 ਤੋਂ ਨਿਮਨਲਿਖਤ ਲਿੰਕ ‘ਤੇ ਪ੍ਰਕਾਸ਼ਨ ਡਿਵੀਜ਼ਨ ਦੀ ਵੈੱਬਸਾਈਟ ਤੋਂ ਔਨਲਾਈਨ ਖਰੀਦੀ ਜਾ ਸਕਦੀ ਹੈ।
https://www.publicationsdivision.nic.in/index.php?route=product/pbook
ਪੁਸਤਕਾਂ ਅਮੇਜ਼ਨ ਅਤੇ ਗੂਗਲ ਪਲੇ ਸਟੋਰ ਤੋਂ ਵੀ ਖਰੀਦੀਆਂ ਜਾ ਸਕਦੀਆਂ ਹਨ।
ਇਸ ਸਮਾਗਮ ਵਿੱਚ ਸ਼੍ਰੀ ਰਵੀ ਮਿੱਤਲ, ਸਕੱਤਰ, ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ; ਅਤੇ ਮੰਤਰਾਲੇ ਦੇ ਹੋਰ ਸੀਨੀਅਰ ਅਧਿਕਾਰੀਆਂ ਨੇ ਹਿੱਸਾ ਲਿਆ।
ਪੁਸਤਕ ਬਾਰੇ ਜਾਣਕਾਰੀ
ਦ ਰੈਫਰੈਂਸ ਐਨੂਅਲ- ਇੰਡੀਆ/ਭਾਰਤ- 2020 ਵਿੱਚ ਸਾਲ ਦੇ ਦੌਰਾਨ ਭਾਰਤ ਅਤੇ ਇਸ ਦੇ ਕਈ ਸਰਕਾਰੀ ਮੰਤਰਾਲਿਆਂ/ ਵਿਭਾਗਾਂ/ਸੰਗਠਨਾਂ ਦੀਆਂ ਗਤੀਵਿਧੀਆਂ, ਪ੍ਰਗਤੀ ਅਤੇ ਉਪਲੱਬਧੀਆਂ ਬਾਰੇ ਵਿਸਤ੍ਰਿਤ ਅਤੇ ਵਿਆਪਕ ਜਾਣਕਾਰੀ ਉਪਲੱਬਧ ਹੈ। ਇਹ ਸੰਕਲਨ ਦਾ 64ਵਾਂ ਸੰਸਕਰਨ ਹੈ।
ਪ੍ਰਕਾਸ਼ਨ ਵਿਭਾਗ ਰਾਸ਼ਟਰੀ ਮਹੱਤਵ ਦੇ ਵਿਸ਼ਿਆਂ, ਭਾਰਤ ਦੇ ਸਮ੍ਰਿੱਧ  ਸੱਭਿਆਚਾਰ ਅਤੇ ਸਾਹਿਤਕ ਵਿਰਾਸਤ ਨੂੰ ਦਰਸਾਉਂਦੀਆਂ ਪੁਸਤਕਾਂ ਅਤੇ ਰਸਾਲਿਆਂ ਦਾ ਸੰਗ੍ਰਾਹਕ ਹੈ। 40 ਦੇ ਦਹਾਕੇ ਵਿੱਚ ਆਪਣੀ ਸਥਾਪਨਾ ਤੋਂ ਬਾਅਦ, ਪ੍ਰਕਾਸ਼ਨ ਵਿਭਾਗ ਅੰਗਰੇਜ਼ੀ ਅਤੇ ਹਿੰਦੀ ਦੇ ਨਾਲ-ਨਾਲ ਸਾਰੀਆਂ ਪ੍ਰਮੁੱਖ ਭਾਰਤੀ ਭਾਸ਼ਾਵਾਂ ਵਿੱਚ ਕਿਫ਼ਾਇਤੀ ਮੁੱਲ ‘ਤੇ ਪੁਸਤਕਾਂ ਦਾ ਪ੍ਰਕਾਸ਼ਨ ਕਰ ਰਿਹਾ ਹੈ।
ਪਿਛਲੇ ਕੁਝ ਵਰ੍ਹਿਆਂ ਵਿੱਚ ਪ੍ਰਕਾਸ਼ਨ ਵਿਭਾਗ ਨੇ ਸਾਹਿਤ ਤੇ ਸਾਹਿਤਕ ਹਸਤੀਆਂ ਦੇ ਨਾਲ-ਨਾਲ ਵਿਭਿੰਨ ਵਿਸ਼ਿਆਂ ‘ਤੇ ਗੁਣਵੱਤਾਪੂਰਨ ਪੁਸਤਕਾਂ ਦਾ ਪ੍ਰਕਾਸ਼ਨ ਕੀਤਾ ਹੈ। ਅਜਿਹੀਆਂ ਪੁਸਤਕਾਂ ਸੰਗ੍ਰਹਿ ਵਿੱਚ ਤਾਜ਼ਗੀ ਲਿਆਉਣ ਦੇ ਇਲਾਵਾ ਇਸ ਨੂੰ ਪੜ੍ਹਨਯੋਗ ਅਤੇ ਪ੍ਰਾਸੰਗਿਕਤਾ ਦੀਆਂ ਰੁਕਾਵਟਾਂ ਤੋਂ ਮੁਕਤ ਬਣਾਉਂਦੀਆਂ ਹਨ।
ਸੰਦਰਭ ਕਵਰ ਇਮੇਜ਼
ਕੋਲਾ ਮੰਤਰਾਲਾ
ਸੀਆਈਐੱਲ, ਕੋਲਾ ਮੰਤਰਾਲਾ ਨੇ ਇੱਕ ਵੱਡੀ ਗ੍ਰੀਨ ਪਹਿਲ ਤਹਿਤ ਡੰਪਰਾਂ ਵਿੱਚ ਡੀਜ਼ਲ ਦੇ ਬਦਲ ਵਜੋਂ ਐੱਲਐੱਨਜੀ ਦੀ ਵਰਤੋਂ ਲਈ ਪਾਇਲਟ ਪ੍ਰੋਜੈਕਟ ਸ਼ੁਰੂ ਕੀਤਾ
ਇਹ ਪਹਿਲ ਸੀਆਈਐੱਲ ਨੂੰ ਕਾਰਬਨ ਫੁੱਟਪ੍ਰਿੰਟ ਨੂੰ ਬਹੁਤ ਘੱਟ ਕਰਨ ਅਤੇ ਸਥਾਈ ਟੀਚਿਆਂ ਨੂੰ ਪ੍ਰਾਪਤ ਕਰਨ ਵਿੱਚ ਸਹਾਇਤਾ ਕਰੇਗੀ
ਕੋਲਾ ਮੰਤਰਾਲੇ ਦੀ ਰਾਸ਼ਟਰੀ ਖਾਣ ਕੋਲ ਇੰਡੀਆ ਲਿਮਟਿਡ  ਨੇ ਕਾਰਬਨ ਫੁੱਟਪ੍ਰਿੰਟ ਨੂੰ ਘਟਾਉਣ ਲਈ ਇੱਕ ਵੱਡਾ ਕਦਮ ਚੁੱਕਦਿਆਂ ਆਪਣੇ ਡੰਪਰਾਂ  ਵਿੱਚ ਤਰਲ ਕੁਦਰਤੀ ਗੈਸ  ਕਿੱਟਾਂ ਨੂੰ ਮੁੜ ਤਿਆਰ ਕਰਨ ਦੀ ਪ੍ਰਕਿਰਿਆ ਸ਼ੁਰੂ ਕੀਤੀ ਹੈ। ਇਹ ਮਹੱਤਵਪੂਰਣ ਹੈ ਕਿਉਂਕਿ ਦੁਨੀਆ ਦਾ ਸਭ ਤੋਂ ਵੱਡਾ ਕੋਲਾ ਖਣਿਜ ਹਰ ਸਾਲ 4 ਲੱਖ ਕਿਲੋਲੀਟਰ ਡੀਜ਼ਲ ਦੀ ਵਰਤੋਂ ਕਰਦਾ ਹੈ, ਜਿਸਦਾ ਸਾਲਾਨਾ ਖਰਚ 3,500 ਕਰੋੜ ਰੁਪਏ ਤੋਂ ਵੱਧ ਹੈ।
ਗੇਲ  ਲਿਮਟਿਡ ਅਤੇ ਬੀਈਐੱਮਐੱਲ ਲਿਮਟਿਡ ਦੇ ਨਾਲ ਮਿਲ ਕੇ ਕੰਪਨੀ ਨੇ ਸਹਾਇਕ ਕੰਪਨੀ ਮਹਾਨਦੀ ਕੋਲਫੀਲਡਸ ਲਿਮਟਿਡ  ਵਿੱਚ ਕੰਮ ਕਰ ਰਹੇ ਆਪਣੇ ਦੋ 100 ਟਨ ਡੰਪਰਾਂ ਵਿੱਚ ਐੱਲਐੱਨਜੀ ਕਿੱਟਾਂ ਨੂੰ ਮੁੜ ਤਿਆਰ ਕਰਨ ਲਈ ਇੱਕ ਪਾਇਲਟ ਪ੍ਰੋਜੈਕਟ ਲਿਆ ਹੈ। ਇਸ ਪਾਇਲਟ ਪ੍ਰਾਜੈਕਟ ਨੂੰ ਲਾਗੂ ਕਰਨ ਲਈ ਸੀਆਈਐੱਲ ਨੇ ਗੇਲ ਅਤੇ ਬੀਈਐੱਮਐੱਲ ਨਾਲ ਸਮਝੌਤੇ 'ਤੇ ਹਸਤਾਖਰ ਕੀਤੇ ਹਨ। ਇੱਕ ਵਾਰ ਜਦੋਂ ਐੱਲਐੱਨਜੀ ਕਿੱਟ ਨੂੰ ਸਫਲਤਾਪੂਰਵਕ ਰੀਟਰੋਫਿਟ ਕੀਤਾ ਜਾਂਦਾ ਹੈ ਅਤੇ ਟੈਸਟ ਕੀਤਾ ਜਾਂਦਾ ਹੈ, ਤਾਂ ਇਹ ਡੰਪਰ ਦੋਹਰੀ ਬਾਲਣ ਪ੍ਰਣਾਲੀ ਜਿਵੇਂ ਕਿ ਐੱਲਐੱਨਜੀ ਅਤੇ ਡੀਜ਼ਲ ਦੋਵਾਂ 'ਤੇ ਚੱਲਣ ਦੇ ਯੋਗ ਹੋਣਗੇ ਅਤੇ ਐੱਲਐੱਨਜੀ ਦੀ ਵਰਤੋਂ ਨਾਲ ਉਨ੍ਹਾਂ ਦੇ ਕੰਮਕਾਜ ਕਾਫ਼ੀ ਸਸਤੇ ਅਤੇ ਸਾਫ਼ ਹੋਣਗੇ।
“ਇਹ ਗੇਮ ਚੇਂਜਰ ਹੋਵੇਗਾ। ਕੰਪਨੀ ਦੇ ਕੋਲ ਆਪਣੀ ਓਪਨਕਾਸਟ ਕੋਲਾ ਖਾਣਾਂ ਵਿੱਚ 2,500 ਤੋਂ ਜ਼ਿਆਦਾ ਡੰਪਰ ਚੱਲ ਰਹੇ ਹਨ। ਡੰਪਰ ਫਲੀਟ ਕੰਪਨੀ ਦੁਆਰਾ ਖਪਤ ਕੀਤੇ ਕੁੱਲ ਡੀਜ਼ਲ ਦਾ ਲਗਭਗ 65% ਤੋਂ 75% ਦੀ ਖਪਤ ਕਰਦੀ ਹੈ। ਐੱਲਐੱਨਜੀ, ਡੀਜ਼ਲ ਦੀ ਵਰਤੋਂ ਨੂੰ ਲਗਭਗ 30% ਤੋਂ 40% ਤੱਕ ਬਦਲ ਦੇਵੇਗਾ ਅਤੇ ਬਾਲਣ ਦੀ ਲਾਗਤ ਨੂੰ ਲਗਭਗ 15% ਘਟਾ ਦੇਵੇਗਾ। ਇਸ ਕਦਮ ਨਾਲ ਕਾਰਬਨ ਦੇ ਨਿਕਾਸ ਵਿੱਚ ਕਾਫ਼ੀ ਕਮੀ ਆਵੇਗੀ ਅਤੇ ਹਰ ਸਾਲ ਲਗਭਗ 500 ਕਰੋੜ ਰੁਪਏ ਦੀ ਬਚਤ ਵੀ ਹੋਵੇਗੀ, ਜੇ ਡੰਪਰਾਂ ਸਮੇਤ ਸਾਰੀਆਂ ਮੌਜੂਦਾ ਹੈਵੀ ਅਰਥ ਮੂਵਿੰਗ ਮਸ਼ੀਨਾਂ  ਨੂੰ ਐੱਲਐੱਨਜੀ ਕਿੱਟ ਨਾਲ ਦੁਬਾਰਾ ਤਿਆਰ ਕੀਤਾ ਜਾਂਦਾ ਹੈ। ਸੀਆਈਐੱਲ ਦੇ ਇੱਕ ਸੀਨੀਅਰ ਕਾਰਜਕਾਰੀ ਅਧਿਕਾਰੀ ਨੇ ਕਿਹਾ, ਡੀਜ਼ਲ ਚੋਰੀ ਅਤੇ ਮਿਲਾਵਟ ਤੋਂ ਛੁਟਕਾਰਾ ਸਣੇ ਹੋਰ ਲਾਭ ਹਨ।
ਕਾਰਜਕਾਰੀ ਅਧਿਕਾਰੀ ਨੇ ਅੱਗੇ ਕਿਹਾ ਕਿ ਪਾਇਲਟ ਪ੍ਰੋਜੈਕਟ ਦਾ ਮੁੱਖ ਟੀਚਾ ਵੱਖ -ਵੱਖ ਲੋਡ ਅਤੇ ਸੰਚਾਲਨ ਸਥਿਤੀਆਂ ਵਿੱਚ ਐੱਲਐੱਨਜੀ ਦੇ ਨਾਲ ਡੀਜ਼ਲ ਦੇ ਬਦਲ ਦੀ ਦਰ ਦੀ ਨਿਗਰਾਨੀ ਕਰਨਾ ਅਤੇ ਡੰਪਰ ਦੀਆਂ ਵਿਸ਼ੇਸ਼ਤਾਵਾਂ ਵਿੱਚ ਕਿਸੇ ਵੀ ਤਬਦੀਲੀ ਦੇ ਵੇਰਵਿਆਂ ਨੂੰ ਸ਼ਾਮਲ ਕਰਨਾ ਹੈ, ਜਿਸ ਵਿੱਚ ਚੱਕਰ ਸਮਾਂ ਅਤੇ ਇੰਜਨ ਦੀ ਕਾਰਗੁਜ਼ਾਰੀ ਦੇ ਮਾਪਦੰਡ ਸ਼ਾਮਲ ਹਨ।
ਦੋਹਰੀ ਈਂਧਨ  ਪ੍ਰਣਾਲੀ ਵਿੱਚ ਡੰਪਰਾਂ ਦਾ ਟ੍ਰਾਇਲ 90 ਦਿਨਾਂ ਲਈ ਵੱਖ-ਵੱਖ ਲੋਡ ਅਤੇ ਸੰਚਾਲਨ ਸਥਿਤੀਆਂ ਵਿੱਚ ਕੀਤਾ ਜਾਵੇਗਾ। ਸੀਆਈਐੱਲ ਮਾਈਨਿੰਗ ਸਥਿਤੀਆਂ ਵਿੱਚ ਪ੍ਰਣਾਲੀ ਦੀ ਵਿਵਹਾਰਕਤਾ ਦਾ ਪਤਾ ਲਗਾਉਣ ਲਈ ਅਜ਼ਮਾਇਸ਼ ਦੇ ਦੌਰਾਨ ਤਿਆਰ ਕੀਤੇ ਗਏ ਅੰਕੜਿਆਂ ਦੇ ਅਧਾਰ 'ਤੇ ਇੱਕ ਟੈਕਨੋ-ਆਰਥਿਕ ਅਧਿਐਨ ਕੀਤਾ ਜਾਵੇਗਾ। ਪਾਇਲਟ ਪ੍ਰੋਜੈਕਟ ਦੇ ਨਤੀਜਿਆਂ ਦੇ ਅਧਾਰ 'ਤੇ, ਸੀਆਈਐੱਲ ਆਪਣੇ ਐੱਚਈਐੱਮਐੱਮਜ਼, ਖਾਸ ਕਰਕੇ ਡੰਪਰ ਵਿੱਚ ਐੱਲਐੱਨਜੀ ਦੀ ਬਹੁਤ ਜ਼ਿਆਦਾ ਵਰਤੋਂ ਕਰਨ ਦਾ ਫੈਸਲਾ ਕਰੇਗੀ। ਜੇ ਇਹ ਚੱਲ ਰਹੇ ਪਾਇਲਟ ਪ੍ਰੋਜੈਕਟ ਸਫਲਤਾ ਪ੍ਰਾਪਤ ਕਰਦੇ ਹਨ ਤਾਂ ਕੰਪਨੀ ਨੇ ਸਿਰਫ ਐੱਲਐੱਨਜੀ ਇੰਜਣਾਂ ਨਾਲ ਐੱਚਈਐੱਮਐੱਮਜ਼ ਖਰੀਦਣ ਦੀ ਯੋਜਨਾ ਬਣਾਈ ਹੈ। ਇਹ ਕਦਮ ਸੀਆਈਐੱਲ ਨੂੰ ਆਪਣੇ ਕਾਰਬਨ ਫੁੱਟਪ੍ਰਿੰਟ ਨੂੰ ਬਹੁਤ ਘੱਟ ਕਰਨ ਅਤੇ ਸਥਾਈ ਟੀਚਿਆਂ ਨੂੰ ਪ੍ਰਾਪਤ ਕਰਨ ਵਿੱਚ ਸਹਾਇਤਾ ਕਰੇਗਾ।
ਖਾਸ ਤੌਰ 'ਤੇ, ਦੁਨੀਆ ਭਰ ਦੇ ਵੱਡੇ ਮਾਈਨਿੰਗ ਡੰਪਰ ਨਿਰਮਾਤਾ ਹੁਣ ਦੋਹਰੇ ਬਾਲਣ  ਪ੍ਰਣਾਲੀ ਵਾਲੇ ਇੰਜਣਾਂ ਵਾਲੇ ਡੰਪਰ ਦੇ ਨਿਰਮਾਣ ਵੱਲ ਅੱਗੇ ਵਧ ਰਹੇ ਹਨ। ਸੀਆਈਐੱਲ ਦੀ ਕੋਸ਼ਿਸ਼ ਪਹਿਲਾਂ ਤੋਂ ਹੀ ਕੋਲੇ ਦੀਆਂ ਖਾਣਾਂ ਵਿੱਚ ਚੱਲ ਰਹੀਆਂ ਆਪਣੀਆਂ ਮਸ਼ੀਨਾਂ ਦੀ ਗ੍ਰੀਨ ਅਤੇ ਲਾਗਤ-ਪ੍ਰਭਾਵਸ਼ਾਲੀ ਕਾਰਵਾਈਆਂ ਕਰਨ ਦੀ ਦਿਸ਼ਾ ਵਿੱਚ ਇੱਕ ਵੱਡਾ ਕਦਮ ਹੈ।
ਰੱਖਿਆ ਮੰਤਰਾਲਾ
ਸਰਕਾਰ ਨੇ ਰੱਖਿਆ ਬਲਾਂ ਲਈ ਅਸਾਮੀਆਂ ਵਿੱਚ ਆਨਰੇਰੀ ਕਮਿਸ਼ਨ ਦੇ ਵਾਧੇ ਨੂੰ ਮਨਜ਼ੂਰੀ ਦਿੱਤੀ
ਰੱਖਿਆ ਬਲਾਂ ਵਿੱਚ ਉਨ੍ਹਾਂ ਦੀ ਮਿਸਾਲੀ ਸੇਵਾ ਅਤੇ ਯੋਗਦਾਨ ਦੀ ਮਾਨਤਾ ਵਜੋਂ ਸੇਵਾ ਦੇ ਆਖਰੀ ਸਾਲ ਵਿੱਚ ਸੁਤੰਤਰਤਾ ਦਿਵਸ ਅਤੇ ਗਣਤੰਤਰ ਦਿਵਸ 'ਤੇ ਸੇਵਾ ਅਧੀਨ ਜੂਨੀਅਰ ਕਮਿਸ਼ਨਡ ਅਧਿਕਾਰੀਆਂ ਨੂੰ ਆਨਰੇਰੀ ਕਮਿਸ਼ਨ ਦਿੱਤਾ ਹੈ। ਸਾਲ 1984 ਤੋਂ ਆਨਰੇਰੀ ਕਮਿਸ਼ਨ ਦਾ ਅਨੁਪਾਤ ਆਨਰੇਰੀ ਲੈਫਟੀਨੈਂਟਸ ਲਈ 12: 1000 ਅਤੇ ਆਨਰੇਰੀ ਕੈਪਟਨ ਲਈ ਅਨੁਪਾਤਕ ਅਸਾਮੀਆਂ ਹਨ। ਜੂਨੀਅਰ ਕਮਿਸ਼ਨਡ ਅਫਸਰਾਂ ਦੇ ਯੋਗਦਾਨ ਨੂੰ ਮੰਨਦੇ ਹੋਏ, ਆਨਰੇਰੀ ਲੈਫਟੀਨੈਂਟਸ ਲਈ ਅਨੁਪਾਤ ਨੂੰ ਹੁਣ 15: 1000 ਕਰ ਦਿੱਤਾ ਗਿਆ ਹੈ। ਇਹ ਜੂਨੀਅਰ ਕਮਿਸ਼ਨਡ ਅਫਸਰਾਂ ਨੂੰ ਉਨ੍ਹਾਂ ਦੇ ਸੇਵਾਮੁਕਤ ਹੋਣ ਤੋਂ ਪਹਿਲਾਂ ਆਨਰੇਰੀ ਕਮਿਸ਼ਨਡ ਅਫਸਰ ਬਣਨ ਦੇ ਵਧੇ ਹੋਏ ਮੌਕੇ ਪ੍ਰਦਾਨ ਕਰੇਗਾ।